Pandemian genero-ikuspegia kontuan hartzeko jarraibideak atera ditu Emakundek - bizkaie.biz\nBizkaie! 2020-08-06 12:02 Pil-pilean\nIzaskun Landaida txostena eskuetan dauela (argazkia: Emakunde) | Ikusi handiago | Argazki originala\nCovid-19ak gizonakan eta emakumeakan dauen eragin desbardina hobeto ulertzeko giltzarriak eta pandemiari genero-ikuspegiz erantzuteko aholkuak batu ditu Emakundek Berdintasuna pandemia garaian. Covid 19aren eragina genero ikuspegitik txostenean. Era guztietako eragile sozioekonomikoentzat aproposa da edukia.\nTxosteneko jarraibideek ziurtatu egin nahi dabe epe labur, ertain eta luzean hartuko diran neurriak ahalik eta eraginkorrenak izango dirala, emakume zein gizonentzat, eta inor ez dala atzean geratuko. Emakundek eta euskal erakunde publikoek pandemiaren lehen asteetan hasitako lanaren segidea da txosten hau. Orduko haretan, osasun-preminei erantzunez, emakumeen kontrako indarkeria matxista kasuetarako arreta-zerbitzuen funtzionamendua bermatzen ahalegindu ziran, eta beste eremu batzuetan be neurriak hartu zituen.\nEmakundek orain dakarren txostenak analisia egiten dau, genero-ikuspegia kontuan hartuta, pandemiak emakumeakan eta gizonakan zelan eta zergaitik eragiten dauen hobeto ulertzen laguntzeko, gaixotasunaren prebalentzia hutsetik harago: enpleguan, gizarte-bazterkerian, ondoizate emozionalean, familia-harremanetan, zaintzan...\nTxostenak hainbat atal ditu, aitatutako alorren arabera antolatuta. Ganera, hainbat gomendio dakarz, gizartearen eremu guztietan inplikautako eragile sozioekonomikoek jarraitu beharreko bidea adierazoteko.\nTxostenak, adibidez, agirian ixten dau zaintzearen arloan re-familiarizazinoa dalakoa jazo dala pandemiaren erruz, eta horrek eragin asimetrikoa izan dauela, batez be emakumeentzat kaltea ekarri dauelako. Lan arloan antzera, sektore feminizaduek (erizainek, erizaintzako laguntzaileek, garbitzaileek, zaintzaileek, adinekoen egoitzetako beharginek edo administrazino laguntzaileek) ohi baino modu gogorragoan egin behar izan dabe lan, arrisku psikosozial handiagoei aurre eginez, eta, aldi berean, euren etxeetan ordaindu bako zereginen pisua handituta.\nEmakundeko zuzendari Izaskun Landaidaren esanetan, pandemiak eta haren inpaktuek emakumeei eta gizonei desbardin eragiten deutsela onartzea funtsezkoa da erantzun eraginkorra bermatzeko.


kritiken hemeroteka » Mugimenduaren hariak\n« Mendean egoteaz | Norberaren portzentajea »\nNeguko argiak / Irati Elorrieta / Pamiela, 2018\nMugimenduaren hariak Iratxe Esparza / Gara, 2018-12-01\nIrati Elorrietak argitaratu berri duen eleberrian hasieratik noraezean dabiltzan pertsonaien mugimendu geldoan sartzen gara, horien nondik norakoen zirrikituetan arakatuz. Neguak hiriaren taupadak moteltzen ditu eta horiekin batera testuaren erritmoa; izan ere, berrogeita lau ataletan banatuta, akzioak kontatu baino, egileak denbora eta espazio zehatzetan utzitako aztarnak eta inpresioak biltzen ditu. Ez dago ardatz nagusirik eta ekintza narratiboa pertsonaien ahotsen artean lausotzen da; aldiz, oinarrizkoak dira hiriaren deskribapenak eta pertsonaien gogo-aldarteak, ahaztu gabe obraren garapena ziurtatzen duten protagonisten joan-etorriak.\nMartak eta Añesek beren inguruan daudenekin lekuak eta denbora-tarteak partekatzen dituzte; Xuan, Max, Martin, Claire, Lasse, Emiko eta Kai betiere bat-batekotasunetik elikatzen dira, beharbada guztiek nostalgiaren oihartzuna zokoratu nahi dutelako. Marta haurdun dago eta Martinekin, bikotekide manipulatzailearekin, bizi da; Añesek ere badaki zeintzuk diren tratu txar psikologikoen ondorioak, horregatik Bruno utzi eta, Martari jarraituz, Berlinera joatea erabaki du. Baina, iraganaren itzala saihestea ez da erraza eta Añesi haren barruko eta kanpoko espazioa okupatzen duen Estebanen fantasma agertzen zaio, bukatu gabeko harreman frustragarriaren presentzia. Hark Añesen oroitzapenak berpizteko funtzioa bete balezake ere, bion arteko elkarrizketek eta bizi izandakoak berresten dute irakurketan sumatzen den azaleko erlazioa. Hori dela eta, Esteban pertsonaia ahul samarra iruditu zait eta ez dakit zenbaterainoko justifika daitekeen horrenbesteko garrantzia izatea; orduan, egon ezean, Añesen bizimodua baldintzatuko luke? Ez dut uste, batez ere eleberrian oraina eta protagonistek bidean topatzen dituzten harremanak baitira berebizikoak.\nBestalde, espazioak erabakigarriak dira pertsonaien izaeran, gainera, duten balio sinbolikoa aipa daiteke. Espazio fisikoak, psikologikoak eta sozialak jartzen dira erdigunean; hala ere, horien artean badago bat, etxearena, protagonisten garapenarekin oso lotuta dagoena. Lekualdatze bakoitzean etxea da babes edo arrotzaren sentimendua eragiten duen espazioa, eta, eleberriak aurrera egin ahala, pertsonaiek baino, etxeek irabazten dute nortasunean. Areago, pertsonaien iragatearen eta mugimenduaren espazioa da etxea eta haien bilakaera pertsonalarekin erabat lotuta dago, etxea konpontzen eta apaintzen duten bitartean protagonistak ere espazio fisikoan errotzen doazelako; etxea, beraz, iraganeko nostalgiaren erakuslea da eta, aldi berean, etorkizuneko igarlea. Horrez gain, nabarmena da espazioaren inguruan sortzen den dikotomia: batetik, hiriko espazio irekia dugu, kaleak eta parkea, istorioak sortzeko eta hiriaren arima zein panorama fisikoa deskribatzeko ahalmena dutenak; bestetik, etxeko espazio itxia eta intimoa. Bi horiek ezinbestekoak dira pertsonaien pertzepzioen eta sentimenduen luzapenean, haien bidez, egileak distantzia fisiko eta psikikoak margotzen dituelako.\nEsan bezala, eleberrian ez dugu ardatz sendorik topatuko eta bai, ordea, Berlingo neguan gurutzatzen diren istorio saretuak, hiriak osotasuna ematen baitie liburuko mikro-trama ugariei. Pertsonaiek espazioan eta denboran bidaiatzen dute eta mugitzen dira giza-harremanen mapa osatuz; agian, hori izan daiteke guztiok lotzen dituen hari mehea: denek ezagutzen dute bakardadea eta hiriaren anonimotasunaz gozatzen dakite, laburbilduz, denak dira espazioan egindako inskripzioak. Azken finean, aurreko bizimoduarekin bukatzeak haustura dakarrela kontziente izanik, ni-a litzateke topatu nahi duten helburu geografiko metaforikoa.


Pirinioetako Burdinaren Bidea sustatzeko Kultur Elkartea eratu da - Artikulua - ORAIN Gipuzkoa\nPirinioetako Burdinaren Bidea sustatzeko Kultur Elkartea eratu da\nBurdinaren bideak balioan jartzen du Gipuzkoak duen ondare bikaina\nDiputatuen Kontseiluak datorren asteartean onartuko du Elkartearen eraketa\nGaur goizean ofizialki aurkeztu da Pirinioetako Burdinarn Bidea susatuko duen Kultur Elkartea Europako institutuak kultur bideei ezarritako baldintza betez.\nElkartean ondorengo hauek hartzen dute parte: Andorra: Govern d’Andorra eta Comú d’Andorra; Akitania: Commmunauté de Pays de Nay; Katalunia: Museu de la Ciència y la Tècnica, Generalitat eta Gipuzkoa: GFA eta Beasaingo, Eibarko, Ormaiztegiko, Mutiloako eta Zeraingo udalak. Lenbur Fundazioa. Datorren astearteko Diputatuen Kontseiluak onartuko du Elkarte honen eraketa, Aldundiak kide sortzailearen izaera izango duelarik.\nElkarte hau Pirinioetako burdinaren kulturaren eta tradizioaren inguruan azterketa-, kontserbazio- eta zabalkunde-lan bateratu bat garatzeaz arduratu da baliabide gehiago ibilbide europar batean kokatuz. Bide batez, burdinarekin eta jarduera siderurgikoarekin lotutako ondarea eta kultura balioan jartzea da helburua: meatzeak, burdinolak, artxiboak, arkitektura, betiere burdinaren munduarekin lotuta, Pirinioen bi aldeetan.\nBurdinaren eta jarduera siderurgikoaren inguruko kultura-ondare handia du Gipuzkoak, eta nabarmentzekoak dira: Agorregi burdinola, Mirandaola burdinola. Euskal Burdinaren Museoa, Igartza Proiektua, Zeraingo Kultur Parkea, Chillida-Leku. Ormaiztegiko zubia, Mutiloako meatzegunea, Arditurriko meatzeak, Elgoibarko Makina Erremintaren Museoa eta Eibarko Armagintzaren Museoa.\nSarearen lehenengo jardunak leku bakoitzeko azpiegituren hobekuntza nabarmendu du, kalitatezko zerbitzuak dituen Bide bat sortzeko. Une honetan, Bidea egin liteke eta industria-ondare handi bat (meatzeak, burdinolak, beharginen habitata eta abar) ezagutu daiteke, eta jarduera eta erakustaldi presentzialetara ere bertaratzeko aukera badago”, azaldu du Denis Itxasok.\nSarearen helburu nagusiak honako hauek dira: burdinari eta Pirinioetan izan duen erabilerari buruzko ikerketa; mugaz haraindiko lankidetza; kultura-turismoko produktuak sortzea; eta garapen ekonomiko eta sozialeko produktuak sortzea. Itxasorentzat “Burniaren bideak balioan jartzen du Gipuzkoak duen ondarea eta Europako Kultura Ibilbide bati dagokion aitorpena jasotzea garrantzitsua da”.\nSare honek helburu zientifiko hauek beteko ditu: informazio-trukea sarea osatzen duten Pirinioetako eskualdeen artean; burdinarekin lotutako ondarearen inbentario erkidea eta kartografia; Pirinioetako burdinaren ondarea atxikitzea, leheneratzea, zabaltzea eta sustatzea; Bidea kultura-turismoaren munduan kokatzea; burdinaren ondareari buruzko ibilbide bat proposatzea Europari begira; Lurralde-sustapena egokitzea bokazio kultural eta turistikoa balioztatuz, jasangarritasun sozial eta ekologikoa bilatuta; Europako Kontseiluarekin eta Europako erakundeekin izan beharreko harremanak sustatzea; Harremanak estutzea Kultura Ibilbideen Europako Institutuarekin; Elkarrizketa eta berrikuntza sustatzea, Europako beste kultura-ibilbide batzuekin batera; Administrazio Publikoen eta erakunde pribatuen laguntza; Gazteei zuzendutako jarduerak sustatzea eta abiaraztea.


BIBSYS - Wikipedia, entziklopedia askea.\nerakunde publikoa eta online datu-basea\nBIBSYS Norvegiako Hezkuntza Ministerioak sortutako eta antolatutako erakunde administratiboa da. Bere helburu nagusia hezkuntzarekin eta ikerketarekin lotutako datuak eta zerbitzuak eskaintzea da. Eskaintzen dituzten informazioak, neurri handi batean, bibliotekonomiarekin eta, orokorrean, liburutegien gestioarekin lotutakoak dira. Beste arlo bat aisialdiarekin lotutako datuak dira.\nFormalki BIBSYS Trondheimen dagoen Zientzia eta Teknologiako Norvegiako Unibertsitatearen unitatean kokatzen da. Zuzendaritza, bestetik, Norvegiako Hezkuntza Ministerioak izendatzen du. Halaber, DataCitek Norvegian duen ordezkaria da eta horrek hezkuntza instituzioen arteko objektuen identifikatzaile berak erabiltzea ahalbideratzen du.\nBIBSYSek Norvegiako hogei inguruko unibertsitateekin, Norvegiako Liburutegi Nazionalarekin eta beste ikerketa instituzioekin kolaboratzen du.\nBIBSYS erakundea 1972an sortu zen. Hasieran Norvegiako Zientzien eta Letren Errege Elkarteako liburutegiaren eta Norvegiako Teknologia Institutuaren arteko kolaborazio proiektua bezala. Helburua bibliotekonomiaren barruko errutinak automatizatzea zen. Ondoren, bere funtzioak zabaltzen joan ziren, sistema nazionala osoarentzako errekurtsoa izateko, baita ere liburutegien erabiltzaileentzako.\nOrriaren azken aldaketa: 13 otsaila 2021, 10:37.


Amaia Lizarralde: «Anonimotasunetik ateratzea beharrezkoa da, bestela ezin duzu lan egin» | Bigarren kafea | IRRATIA\n2022 EKA. 23 - 18:50h\nAmaia Lizarralde: «Anonimotasunetik ateratzea beharrezkoa da, bestela ezin duzu lan egin»\nLanpetuta dabil Amaia Lizarralde aktore donostiarra. Telebistan maiz ikusi dugu azkenaldian, eta azken bi asteburuetan 'Amaya' lanarekin aritu Donostiako Farandulan.\nAmaia Lizarralde aktorea. (Amaia Lizarralde.)\nAmaia Lizarraldek 20 urterekin arte dramatikoa ikasi zuen Donostiako Antzertin eta Gipuzkoako Foru Aldundiaren beka bati esker Madrilgo William Layton eskolara joan zen. Ordutik, antzerkian, telebistan eta zineman ikusi ahal izan dugu.\n«Etxean ez ninduten seriotasunez hartzen, baina nik artista izan nahi nuen» esan digu. Eta horrela abiatu zuen bere ibilbidea, «barruan neukan animaliak bultzatuta». Formakuntzarekin jarraitzeko, Euskal Herri eta Madril artean ibili zen, hainbat teknika lantzen. «Intelektualki ezagutu behar dira pertsonaiak, baina gorpuztu egin behar dira, ahots bat eman» kontatu digu Lizarraldek.\nTelebistan egindako ehen lan profesionala 'A ze parea!' izan zen, eta atzetik hainbat saiotan aritu da pantaila txikian: 'Física o química', 'Víctima nº 8', 'Acacias', 'Alardea', edo 'El internado: Las Cumbres'. «Nahiz eta bokazioa izan, lan asko egin behar da, bikaintasuna bilatu behar dugu».\nHala ere, Cristina Laguna pertsonaiak egin zuen ezagun, 'Hospital Central' telesailean lau urtez gorpuztutako psikologoak. «Ofizio honek eman didan une ederrena izan zen, lanbide hau nola egin egiten banekiela erakutsi zidan».\nBigarren Kafeko kafe hutsera gonbidatu dugu Amaia Lizarralde Gorosabel, bere ibilbidearen errepasoa egitera.


Borroka sindikalak hobetzen gaitu — ALDA. Aldaketa. Lana. Demokrazia. Alternatibak - ELA\nBorroka sindikalak hobetzen gaitu\nAzken urtean Euskal Herrian greba kopurua asko hazi da. Injustiziaren aurka borrokatzeko, gatazka pizten da, ezinbestean. Hori gertatzen denean, sindikatuak izan behar du jendeak duen tresnarik eraginkorrena.\nGreba bakoitza apustu gogorra izaten da; ez da biderik erosoena, baina ilusioa pizten du. Alabaina, grebak gero eta luzeagoak eta gogorragoak dira. Zergatik? Patronalak ez diolako uko egiten bere neurrira egindako legeak eskaintzen dizkion aukeretako bati ere.\nGainera, Administrazioek murrizketak lege bihurtu dituzte, eta ez dute nahi garaipen sindikalak beste kolektibo batzuentzat eredu izatea: Gobernuentzat (bertokoak bereziki) arriskutsua da soldata arrakala, pribatizazioak... kolokan jartzea; deia efektua deitzen den hori…\nAlabaina, sindikatuak greba bere estrategiaren ardatz izango dela erabaki du, eta horretarako tresnarik solidarioena izango dugula: erresistentzia kutxa.\nELAk Erresistentzia Kutxa indartzea erabaki du, %22 handitu du, hilean 1.100 euro izateraino, badakigulako hau dela inbertsiorik onena: borroka egiten dutenengan inbertitzea. Azken finean, sindikatuak zentzua du militanteentzat prekaritatea borrokatzeko tresna denean.\nHori da sindikatu baten eginkizuna. Horregatik egunero, baina bereziki Maiatzaren Lehena iristen denean, borroka horiek ospatu egiten ditugu. Borroka horiek guztionak direlako.\nEta ez da kasualitatea esku artean ditugun greba gehienak eta luzeenak emakumeak nagusi diren sektoreetan ematea. Ez da kasualitatea sektorerik prekarioenak emakumeak nagusi diren eremuetan egotea.\nSindikatuan borroka sindikal feministak ditugu esku artean: Gipuzkoako erresidentziak eta Gipuzkoako komisaldegi eta epaitegietako garbitzaileak edo Bizkaiko etxez-etxeko laguntza, esaterako.\nBorroka sindikal hauek feministak dira. Zergatik? Zaintza duina, soldata arrakalarekin bukatzea... eskatzen dugulako. Grebalari hauentzat sindikatua emakume eta langile gisa ahalduntzeko tresna bat da, eta hori harro esan behar dugu.\nDudarik gabe, asko daukagu feminismotik ikasteko; etorkizuneko sindikalismoak feminista izan behar du ezinbestean, eta horretarako lanean ari gara ELAn.\nEra berean, emakumeak langile borrokaren lehen lerroan daude une honetan eta eguneroko borroka feminista hauetatik ekarpen garrantzitsua egiten diogu feminismoari. Borroka sindikalak hobetu egiten gaitu. Borroka sindikalak bizitza ematen digu, bai guri, baita gure herriari ere.


Izerdiaren eta gernuaren bidez droga-kontsumoa detektatzen duen testa jarri da salgai | Consumer\nIzerdiaren eta gernuaren bidez droga-kontsumoa detektatzen duen testa jarri da salgai\nHiru minututan ohartarazi drogak hartu diren, hala nola anfetaminak, estasia, azidoa edo speeda, kokaina, kanabisa edo marihuana.\nEspainiako farmaziek lehen testa eska dezakete, izerdiaren eta gernuaren bidez drogen kontsumoa detektatzeko. Test horren bidez, gurasoek jakin ahal izango dute ea seme-alabek estupefazienteak kontsumitu dituzten, zuzenean aplika baitaiteke kontsumitzaile susmagarriaren arropan eta familia-etxe berean.\nDetektagailua 60 euro kostatuko da eta erabilera bakarrekoa da. Hiru minutu barru, diseinuko drogen kontsumoa (anfetaminak, estasia, azidoa edo «speed») eta kokaina (opiazeoak, cannabisa edo marihuana deitzen direnak) kontsumitu ote diren ikusiko du.\nHorri deitzen zaion bezala, Arifarm-testak 10 zentimetro inguruko tamaina du, eta estupefazienteen kontsumoari buruzko detekzio-banda batzuek osatzen dute. Detektagailua zuzenean aplika daiteke besapeen aldean eta elastiko edo poloen bizkarrean, edo gernuan murgiltzen da hiru minutuz. Denbora hori igaro ondoren, kolore arrosako zerrenda bakarra agertzen bada, emaitza positiboa izango da, eta bi koloreko banda ikusten badira, negatiboa izango da. Koloredun bandarik ez dagoenez, testa ez da behar bezala egin. Emaitza positiboa bada, laborategiko analitika baten bidez baieztatzea komeni da.\nDrogak farmazia test


Antolintxu Ondarruko ibilaldian – ZERESANA\nAntolintxu Ondarruko ibilaldian\nIbilaldiak izandako arrakastia ezagutu eta antolatzailien oharra zabaldu ostian, heldu da gure korresponsalik ezagunenari berbia emoteko momentua. Antolintxu bueltatu da barriro, eta geratzeko dator. Kronika honeaz hasi arren, epe laburrian sorpresa bateaz etorriko da…\nDomekia. Ibilaldia Ondarrun. Goixeko 11ak autobusen paradan. 100 lagunetik gora itxoten. Autobusak 15 minuturo ibiliko zirila mito bihurtuta euan dagoeneko. Plazakola kolapsata. Kostako bidia zarratuta kotxientzat. Jentia ordu ta erdi doaiala itxoten ta autobusik ez dala agertu, goiko rotondan 200 lagun daozela, ia inor kotxian badoia…\nEsan egunik onena ibilaldijari hasieria emoteko. Eguraldi ona eotiak be ez eban inor konsolaten. Baina Antolintxu ezin zan geratu Ondarrura juan barik eta azkanian lortu genduan nola edo hala aillagatia, nahiz eta detailietan ez nazen sartuko, legalidadeko konoren bat edo beste kendu ein bihar ixan gendulako…\nBaina, oztopuak oztopo, heldu ginian eguerdirako “zona zero”ra. Hasieratik ikusten zan askorentzat urteko egunik inportantiena ixango zala; ikurrinak lepotik, gora euskadiko txotua buruan, 5 litroko garrafia eskuan… Eguneko lelengo koma etilukua ze ordutan ixango zan jakitxia besterik ez zan falta.\nAurreko esperientzijetatik ikasita, eraten hasi orduko tripia apur bat betetia erabaki genduan guk. Pare bat pintxo jan, botia itxi, tikiak erosi ta txosnetara abiatu ginian denporarik galdu barik. Ondarrun eon arren, lekitxarra baino ez zan ikusten kalietan.\nZaldupeko futbol zelaira sartzia baino ez euan eguna arrakasta hutsa ixango zala konturatzeko. Esne Beltza hasi orduko beteta euan dana, batzuk jesarrita beste batzuk dantzan, dana emoten. Gu area txikitik urten barik, txosentako barratik metro erdira, panoramiari ahua zabalik begira.\nDagoeneko lelengo erredurak igarten hasita geuazan. Kremia emon genduan, klaro, baina proteccion 15ek ezin miraririk ein. Antolintxu nor dan jakin nahi dabenak, gorri gorri dagon pertsona baten fija biharko dau egunotan. Ez gara gitxi ixango halan da be.\nHurrengo oritzapenek Allerin kokatzen dabe nire burua. Hasiera baten gune hartan sekulako esperantzak euki arren, pentsa baino jente gitxiagogaz topa ginian. Deskontrol eta Zea Mays bertan ikusi genduzan, ekaitzak ibilaldija amaitzia erabaki ebanerarte.\n20 minitxutan kaosa zabaldu zan. Jentia korrika, txosnen aterpietan alkarreri sakatzen, plastikuakin erropak eitxen, batzuk eurija zanik entera bez… Ez zan askorik pasa autobusen juan etorrija hasteraino. Baina gutzako orduntxe hasi zan benetako ibilaldija.\nHortik aurrera, tabernetatik zihar emon genduzan orduak, gunetik kanpoko txosnak eta gaztetxia be zapalduz. Lekitxarren autobusa hartzeko ordua noix helduko, hurrengo egunian ezer egitekorik ez eukitxiak emoten eustan pribilegijua aprobetxatuz. Egun guztiko eguzkija jasan ostian, iluntasun apur baten biharrixana eukaun. Ta iluntasun horrek, ez nau ezer gehiagorik gogortazen izten…\nHona arte, beraz, Antolintxun udako zirkuituaren lelengo etapia. Zehaztasuneta sartu barik, ezin ipini aitzakirik hasiera horreri. Hamendik aurrera, iksuiko dogu ia iazko moduko udia errepikatzeko, edo hobetzeko, gai banaz!\nEgilea zeresanalekittoArgitaratze-data 2011/05/31 Kategoriak Kategori gabea\n3 erantzun “Antolintxu Ondarruko ibilaldian” sarreran\nAntolintxu nor da? zelan funtzionaten dau honek?\nBah! ez dozu ezer konta!! nun dao okelia!!!\nAntolintxuri sema-alaba sekretuak urtengo jakoz laster….\nAurrekoa Previous post: Lipdub Lekitto\nHurrengoa Next post: Ekainak hamaika


Plakak Erakustaldiak, ibiltarientzat erakusten esposizio koloreak - Racing Colors S.L.\nXafla lagin eta ibiltarientzat erakusten edo abiadura forma, aplika duzu zure pinturak eta esposizio, proba panelak!\n20,45 € 26,45 € 9Produktu stock, prest ontzia.\nGutun RAL Kolore, 210 RAL kolore, laginak 2x5cm. Letra gehien erabiltzen munduko pintura.\n12,40 € 9753Produktu stock, prest ontzia.


Bila ezazu zure banku-kontuaren IBAN zenbakia\nIBAN nazioarteko kontu-identifikatzailea da SEPA eremuko ordainketa-eragiketetarako, Europako herrialde gehienak barne hartzen dituena. Sekuentzia alfanumerikoa da, finantza-erakunde jakin bateko bezero baten banku-kontua modu bakarrean identifikatzeko aukera ematen diguna.\nIBAN zenbakia eta BIC zenbakia zure kontuei lotutako datuak dira, nazioarteko banku-transferentziak eta -transakzioak azkar eta segurtasunez egiteko ezinbestekoak.\nKontu-zenbakia (CCC) IBAN zenbaki bihurtzen duen bihurgailua informazio-tresna hutsa besterik ez da eta ez du kontrolik egiten sartutako CCCa benetakoa den ala ez jakiteko. Hau da, CCCa idaztean akatsik eginez gero, IBAN oker bat erakutsiko dizu. Adi egon zaitez.\nIdatzi zure kontu-zenbakia (CCC) beheko eremuetan:\niban-bank Entidad iban-office Sucursal iban-check DC iban-account Cuenta\nEse número de cuenta no es correcto. Revisa, por favor, que lo hayas escrito bien.\nEl IBAN que buscas es\nBIC zenbakiak, SWIFT izenez ere ezagutua, kontua zer erakundetan dagoen identifikatzen du. ABANCAren SWIFT/BICa hamaika digitu alfanumerikok osatzen dute. Digitu horiek ABANCA bereizten dute, baita gure egoitza dugun herrialdea ere, hau da, Espainia:\nABANCAren SWIFT/BICa CAGLESMMXXX da.\nBanka elektronikoaren bidez (edo enpresen banka elektronikoaren bidez), zure oraingo kontuaren xehetasunak eta dagokion IBANa ere ikus ditzakezu.\nZalantza gehiago izanez gero, kontsulta itzazu IBANari eskainitako laguntza-atala eta nazioarteko eragiketak.


L!nterna GORRIA narrazioak\nHorregatik idazten dut\nEz dut gogoratzen noiz sortu nuen, eguna zehaztea ezinezkoa da, are gehiago unea, ez bainuen bat-batean osorik ezagutu baizik eta gutxika, egun batean aurpegi eta guztiarekin agertu arte, Bambi begiak, burua arradaturik, 1.80 metro, berrogei urte inguru, argala baina gihartsua. Berlinera ikastera joan nintzenean gertatu zen. Lagunekin Europan zehar egindako tren bidaian hasi ziren kilimakurrak sabelaldean, bagoian berarekin bakarrik egoteko grina ulertezina, adieraztezina, lagunen gaztetasun txilioetatik gorderik, eta ondoren, etxetik fakultaterako autobus joan-etorrietan jarraitu genuen hizketan, oraindik nor zen zehazki jakin gabe, gizonezkoa, hori bai, eta ni baino helduagoa, hori ere bai, euskalduna, bakero eta mendiko botekin janzten zen neguan, sandaliekin udan, galtzerdi eta sandaliekin batzuetan, baina horrelakoetan kentzeko esaten nion, alemaniarrak ekartzen zizkidalako gogora, eta ezer gutxi gehiago jakin nezakeen, Berta izeneko andre batekin egon zela ezkonduta, alemaniarra, Lora izeneko zazpi urteko alaba zutela. Berak ordea niri buruzko dena zekien, norekin nengoen maitemindua, norekin mindua, nor maitatu nuen gau batez kaiaren barandaren kontra, zer koloretakoak nahiko nituzkeen etxeko hormak, zein izen jarriko nioke katuari, zergatik erosi nion ostegun goiz hartan lore sorta bat nire amari, nola erabaki nuen urte hartan nire gurasoak gurasotzat onartuko nituela arrangurak alboratuta.\nElkarrekin bizi gara. Eguraldi ona dago eta goizean hondartzara joan gara iogur izozki italiar bat jatera. Bihotza, deitzen dit. Ez, laztana, hobeto. Soineko gorri bat daramat soinean eta Juanluisek niki berde bat eta lihozko galtza beltzak. Ez, Nafarroa Oinezeko kamiseta. Telefonoa. Biok sakelako telefono bera erabiltzen dugu. Juanluisentzako da, Berta, Morganen afaltzeko. Niri ere proposatzeko. Baina ezin dut, gurasoen etxean afalduko dut gaur, aitaren urteak ospatzeko. Ez, Sanjuanak direla eta lagunekin daukat afaria Hernanin, Izarok erosi berri duen etxean. Bazkalorduan Bertari buruz hitz egin dit. Oraindik ez da Euskal Herrian sustraitu eta lanak itota dago, ezinik Lorarekin nahi adina egon. Loraren zaintza erdibana egiten dute. Juanluisen txanda denean, eta nik egun erdiz egiten dudanez lan, askotan joaten naiz Lorarekin parkera edo Kantauri itsasora hiltzera etorri den izurdearen igerialdiak ikustera. Irakaslea naiz lanbidez. Edo itzultzailea. Oso ondo moldatzen naiz Lorarekin. Bere amarekin baino hobeto. Polita da neskatxa eta bizkor-bizkorra. Badu begiradan gainerako haurrei ikusi ez diedan distira heldu bat, keinu bat, zerbait. Juanluisen antza dauka begietan eta Bertarena gorpuzkeran eta sudurtxo pekadunean. Ez, horaila da ama bezala eta aitaren gorpuzkera atletiko eta luzea dauka. Hondartza. Muxu bat bidali dio elkarrizketa bukatu denean. Nik ez dut begirada itsasotik kendu. Muxu horrek ziztadarik eragin izan ez balit bezala. Beregana erakarri nau, gerritik. Laztandu egin nau. Nik ere modu berean erantzun diot. Maitemindurik.\nEz dakit oso ondo noiz utzi genion elkar ikusteari baina badira dagoeneko lauzpabost hilabete inolako harremanik izan ez dela bion artean. Ez naiz bere aurpegia gogoratzeko gai. Bere ahotsa entzuteko ere ez. Bere begiradak begira nazan uzteko. Galdu egin dut eta ez dut nahi. Arrazoi bat eman izan balit sikiera errazagoa litzateke dena, baina ez, arrastorik utzi gabe egin du alde. Diskretuki.\nJabetza materialik eduki ez izanak gauzak zailtzen ditu, ezin baitut koadernoetan begiratu, kaxoietan utzi edo utzi ez dituenen inbentarioa egin, hotzaz babesteko edo aldiz beroa hobeto jasateko arropak eraman dituen jakin.\nParte handi batean nire errua da dena. Ni eta nire apetak. Eta Oskar. Damutu egiten naiz gure artekoa berari kontatu izanaz. Erdi brometan hasi ginen, inoiz inori kontatu ez diogun zerbait elkarri kontatzeko tratu txoro batekin. Arratsalde sargori batean, sexu sukartsuaren osteko solas izerdituan, zure izena aipatu nuen, "lagun imaginario bat daukat", eta sentsazioa ondo gogoratzen dut, ez bainuen ordura arte sekula ahots ozenez esan, "Juanluis". Lotsatu egin nintzen eta hori izan zen gaitzena, lotsatu eta ondorioz garrantzia kendu nahi izana, zutaz trufa eginez, gutaz eta ordura arte eraiki genuen guztiaz. Higatuz joan zinen, eta orain ezin dut zure atomo bat bera ere aurkitu.\nZenbat gau igaro ote ditugu elkarrekin, loak garaitu arte solasean, Sevillako hotel dekadente batean elkar maitatuz, zure lagunentzako afari ahaztezin bat prestatzen saiatuz, Lorarekin batera kometak heganaraziz Hondarribiko hondartzan. Zenbat aldiz asmatu dut nekea justifikatzeko zio sinesgarri bat. Hernaniko festetan lagunekin parrandan nengoenean edota zinematik atera eta derrigorrezko kafea saihesteko aitzakia baliagarri bat. Zenbat aldiz. Ohean sartu eta zurekin egoteko gogoa edozein eginbehar baino boteretsuagoa bihurtu zen. Goizetan zurekin egoteko esnatzen hasi nintzen, gosaria logelara ekartzen, eguerdira arte zurekin berbetan-eta. Orduan ezagutu nuen Berta, oroitzen zara? Donostiako kaian geunden gosaltzen handik igaro zenean, Loraren eskutik.\nHernanin geldituko naiz lotan, Izaroren etxea estreinatzeko. Aspaldian ez gara koadrilakoak elkartu eta horrelakoetan hobe dugu parrandatik bueltan autoa hartzen ez badugu. Gainera errepide horretan askotan egoten dira Polizia kontrolak. Bai, Izaroren etxean geldituko naiz eta bihar eguerdian itzuliko naiz gurera, bazkalordurako. Juanluisek kotxez eraman nau Hernaniraino eta ondoren bere hitzordura joan da Donostiara. Ez, gure etxean gaudela, hitzordua baino ordubete lehenago Berta etorri da bere bila eta trenez joan behar izan dut Hernanira. Etxera igo da eta ez dit ia kasurik egin. Juanluisek egoera samurtu du, dena baino oraindik modu amultsuagoan niregana zuzenduz. Gogaitu eta joan egin naiz. Hernanin nago, Izaroren etxean. Afaria egiten bukatu du gizonezkoei buruz mintzatu garen bitartean. Malezia falta soilik egotz diezaioket Juanluisi. Bertari buruz galdetu dit, ea zer nolako harremana mantentzen duten. Bertak berarekin maitemindurik jarraitzen duela esan diot, baina Juanluis ez dela ohartzen. Ni eta Bertaren arteko harremana geroz eta jasangaitzagoa dela esan diot eta Juanluis eta Lora tartean egoteak bakarrik galarazten duela nik eztanda egitea. Gainerako lagunak heldu direnean hasi gara afaltzen. Paper batean bakoitzak urte horretarako dituen nahiak idatzi ditugu, ondoren, ohitura denez, sutara botatzeko. Juanluisengan pentsatu dut. Giro bitxia dago koadrilan hau egin eta gero. Bakoitza bere mamuekin jostetan hasi dela esango nuke. Izaro negarrez hasi da, dena kaka zahar bat dela esan du eta komunean giltzapetu da. Ez du inorekin hitz egin nahi. Ordu bete lehenago ere triste zegoela iruditu zait, bizimodu aspergarria duela esan didanean. Atearen beste aldetik berarekin hitz egiten saiatu naiz baina alferrik, negar zotinka jarraitu du. Une horretan Koldo iritsi da. Joateko eskatu digu. Edo guk erabaki dugu biak bakarrik uztea. Parranda egin gabe bi taxitan itzuli gara herrira. Gure autoa etxe azpian ikusi dudanean harritu egin naiz, Juanluis hain goiz etxera bueltan etorri izanagatik. Etxean sartu eta egongela aurretik igarotzean plater zikinak eta ardo botila hutsak ikusi izana iruditu zait. Urduritu egin naiz. Sofan, Juanluis dago eserita eta bere bularraren gainean etzanda Berta. Lo daude. Ez, esna daude eta ni ikusi orduko jauzi txiki bat egin du Juanluisek. Ez dago aztoraturik. Edanda dagoela esango nuke muxu eman didanean. Bertak agur lehor bat egin dit eta eroso jarri da sofan.\nOskar txantxak egiten hasi zitzaidan, telefonoz deitzen zidanean ea zurekin okupaturik nengoen galdetuz edota zuretzako eskumuinak bidaliz. Nik barre egiten nuen, ezin bainuen beste ezer egin, ohartzen zara?, ohartzen zara hori zela egin nezakeen gauza bakarra? Hasieran maitale harremana besterik ez geneukan, ordura arte izan nituen guztiak bezala, baina geroz eta maizago gelditzen hasi ginen eta Zumardian pisu bat alokatu zuenean, psikologikoki bada ere, hara mugitu nintzen. Berlinetik itzuli nintzenetik ezin nuen jasan gurasoen etxean egotea, are gutxiago urte hartan nire buruari egindako promesaren ostean: maitatu egin nahi nituen. Amari goizero bezperako kontuak eman, haien harreman ahituaren partaide izan, miseria emozionalaren lekuko, gehiegizkoa zen niretzat. Bertatik ihes egiten ez nuenetan nire logelan ixten nintzen zurekin egotera. Oskarren etxeko giltzen kopia edukitzeak mehatxurik gabeko lasaitasun espazio baten giltzak edukitzea suposatu zuen, eta hara joaten hasi nintzen egunero, nahiz eta bera han egon ez. Giltzapetu beharrik gabe bakarrik egoten ikasi nuen. Gustura egoten. Oskarren gabezia gozoa zen, bere etorreraren perspektibak itxaronaldia urduritasunez betetzen baitzuen. Nire tesirako pelikulak ikusten egoten nintzen edo leihoan eguzkia hartzen edo irakurtzen edo idazten, hura etorri arte. Batzuetan, ardo botila on bat ekartzen zuen eta balkoian afaltzen genuen munduaz barre eginez. Besteetan, xaboi zati bat hartu eta bainatu egiten ninduen, eta gorputz atal guztiez arduratu ondoren, krema eta perfumea ipintzen zidan amodioa egiten bukatu aurretik. Horrela igaro genuen udara osoa, plazeretik plazerera, zoriontasuna egunen parte bilakatuz.\nEz dakit zer esan, nola jardun. Duinegia naiz zelo eszena bat egin eta Berta etxetik botatzeko. Zaplasteko bat eman nahi nioke, Juanluisen aurrean lotsarazteko. Alta, gau on esan diet eta zer moduz afaldu duten galdetu. Une batez, Juanluisek totelka hitz egingo zuela iruditu zait baina tronpatu egin naiz eta modu ezin naturalagoan erantzun dit azkenean ez direla irten, eta keinu bat egin dit Bertarengatik izan dela adieraziz. Mahai gainean errauts eta zigarrokinez gainezka, hautsontzia. Juanluisen betaurrekoak. Mahai azpian Bertaren sandalia gorriak. Ez zait detaile hori gustatu. Ez zait gustatu oin biluziak gure mahaiaren gainean pausaturik edukitzea. Bertaren botere erakusketa da hori, Juanluisen eta bion etxean egindako beste konkista bat. Lorari buruz galdegin diot. Ez, muxu bat eman dit Loraren partetik eta bere lagun baten etxean gelditu dela lotan esan dit. Ongi moldatzen da euskaraz nahiz eta erreek bere jatorria salatzen duten. Azkarra eta harroa da, eta bi ezaugarriok nire kontra erabiltzen ditu sarri askotan. Bertaren kokots goitiarra da gehien gorroto dudana. Juanluis sofatik altxa da eta muxu eman dit. Aztoraturik nago baina ez dut azaleratu nahi. Akiturik nagoela esan diet, ohera noala. Beste edozein emakumek Bertaren tokian bera ere nekaturik dagoela esan eta alde egingo luke, baina nik badakit Berta ez dela horietakoa. Juanluis logelara dator, ongi baitaki egoera ez dela bereziki atsegina niretzat. Juanluisek arropa erantzi dit eta besarkatu egin nau. Maite nauela esan dit, Berta deprimiturik dagoela eta berarekin hitz egiteko beharra daukala. Bera dela hemen daukan lagunik onena eta bakarrik sentitzen dela. Lasaitzen denean etxera eramango duela, faltan izan nauela arrats osoan eta nirekin egoteko itzelezko gogoa daukala. Ulerkor azaldu natzaio eta niregatik ez kezkatzeko esan diot, ondo nagoela. Argia itzali duenean egongelara abiatu diren urratsak entzun ditut. Handik gutxira barre ozen bat, Bertarena.\nUdararen bukaerarekin gauza ugari bukatu zen. Ni, klasera hasi nintzen joaten, eta Oskar, neguko ordutegiarekin hasi zen lanean. Gauez bakarrik ikusten genuen elkar eta harremana itzaliz joan zen. Hasieran, amodioa egunero egiteari utzi genion. Konturatu nintzen berarekin amodioa egiten ikasi nuela eta lezioa behin eta berriz errepikatzeaz aspertu nintzen. Biok jakinaren gainean geunden dena zimeltzen hasia zela. Batak besteari nola hitz egin ere ikasi genuen. Opariak egiten. Eztabaidatzen. Min egiten eta ez egiten. Sorpresak ematen ere ikasi genuen. Dena zegoen ikasita eta Oskar eta nire arteko harremanaren historiala begiratzea besterik ez zegoen besteak zer egin, esan edo ukituko zuen jakiteko. Dena zen zuzena eta zibilizatua. Dena zegoen ondo. Maite ninduen eta nik hura ere bai.\nPostu hobea lortu zuen enpresan eta autoa erosi zuen. Gero etxea. Gau batez, aiton-amonek daukaten tratuarekin, haur bat edukitzeaz hitz egin genuen. Hasieran poztu egin nintzen. Ilusio osoa ideia hartan ipini nuen, bikotearena esklusiboa izan behar duen ilusioa haur jaio gabe batean irauliz. Baina zu ere tartean zeunden, edo hobe esanda, zu tartean ez egoteak sortutako irrika, eta ez nuen zu gabeko bizitza eraiki nahi.\nOhera sartzean esnatu egin nau, biluztu eta gorputza muxuz umeldu dit. Gorputz osoa. Pilula hartzeari uzteko esan dit. Eduki dezagun haur bat. Bai, nahi dut. Bihar hitz egingo dugu Bertari buruz. Dagoeneko ahaztu zait. Edo ez, lehenengo Bertari buruz mintzatu gara. Nik ezer esan baino lehen modu suabean desprestigiatu du, txoriburu bat dela esanez. Etxean afaldu dutela, afaltzera irtetekoak zirenean Bertak antsietate atake antzeko bat izan duelako. Negarrez pasa duela arrats osoa. Dena axolagabekeriaz kontatu dit. Bertaz asperturik balego bezala. Badakit ni lasaitzeko hitz egiten duela horrela, badakit Bertak pertsona garrantzitsua izaten jarraitzen duela bere bizitzan, baina badakit ere Juanluis nirekin dagoela maitemindurik. Nirekin eta ez Bertarekin. Hala ere zeloak izan ditut elkarrekin aurkitu ditudanean. Juanluisek ordea lortu egiten du nire zeloak errauts bihurtzea. Orduan izan da pilularena esan didanean. Bai. Ez da ia haurdunaldirik egon. Pilularena esan eta gutxira erditu naiz, astebete geroago-edo. Mutiko bat. Erditzeko unean Juanluis ondoan eduki dut eskua min egiteraino estutuz.\nJaioberriari buruzko gauza gutxi oroitzen dut. Ez dakit izena jartzera ere iritsi ote ginen. Jaizkibelera egin genuen txango bat da elkarrekin egindako azkeneko gauza, Juanluis, udaberriko egun eguzkitsu batean. Egun hartan nire bizitzan egoteari uko egin zenioten, zuk eta umeak. Uste nuen Oskar zela zuen desagerpenaren arrazoia eta utzi egin nuen. Goiz batez, elkarrekin gosaldu ondoren, etxetik banindoala esan nion, ez nuela ez etxerik ez harreman harmonikorik ez haurrik eduki nahi. Ulertzen zuela, zerbait behar izanez gero eskatzea besterik ez nuela. Ez zen konbentzitzen saiatu. Beste norbait ote zegoen galdetzea desiratu nuen zure izena ahots ozenez ebakitzeko, eta bide batez txisteetarako komodina izan zen zure figura duintzeko, baina ez zidan deus galdetu. Kopetan muxu eman zidan eta iritziz aldatzen banuen bera han egongo zela esan. Malko bakar bat isuri gabe Tanger tabernara abiatu nintzen. Han, leiho ondoko mahaian eseri nintzen eta kafe bat eskatu nion ordura arte inoiz erreparatu ez nion zerbitzariari. Urduri nengoen. Kirola egitera dedikatzeko dena utzi duen igerilaria legez, hura zen nire froga definitiboa, irabazi edo galdu ziren aukera bakarrak, bakoitzak suposatzen zuen zamarekin. Lehenengo, egunkari bat hartu nuen eta orriak pasa eta pasa aritu nintzen marmolezko mahaira iritsi arte. Ondoren, Izarori deitzea pentsatu nuen Oskar utzi nuela esateko, baina eskolan zegoela akordatu nintzen eta ideia bertan behera utzi nuen. Gero, zurekin egotea zen azken aukera, izan ere horretara joan nintzen bion arteko hainbeste bizi-sekuentzien platoa izandako Tanger tabernara. Han, kristalaren kontra galdurik begirada, kilimakurrei oles egin nien, sabelean jarriaz arreta osoa, zure etorreraren zain. Ez zinen etorri ordea. Gureak ziren beste hainbat tokitan saiatu nintzen, hondartzako txokoan, gurasoen etxeko logelan, autobuseko atzeko eserlekuetan, begiak itxita, begiak irekita, lokartu baino lehen, esnatu berria, goibel, gorrotoz gainezka, barne ahots gozoenarekin, maitasunez eta malaostiaz, baina ez zinen inoiz azaldu.\nbihotz bakartien kluba '03


2001: A Musical Odyssey | Hastapeneko abonua\n08 - 09azaroa 2018\nChristoph König, zuzendaria\nGYORGY LIGETI (1923 – 2006): Atmosphères*\nRICHARD STRAUSS (1864 – 1949): Burlesque re minorrean piano eta orkestrarako*\nJosu de Solaun, pianoa\nRICHARD STRAUSS (1864 – 1949): Honela mintzatu zen Zaratustra Op. 30 TrV 176\n08 azaroa 2018 Euskalduna Jauregia 19:30 h. Sarrerak Erosi\n09 azaroa 2018 Euskalduna Jauregia 19:30 h. Sarrerak Erosi\nEta musika klasikoak espazioa bete zuen\nAurreko udaberrian, berrogeita hamar urte bete ziren 2001: A Space Odyssey (2001: Odisea espazioan) filma estreinatu zenetik: Stanley Kubrickek eta Arthur Clarkek sortutako gidoia musika bihurtzearen emaitza bikaina. Hain erabatekoa gertatu zen partituren eta irudien bat-egitea, ezen zaila da fotogramak ikustea musika gogora ekarri gabe, eta alderantziz. Gaur arratsaldeko egitarauak omenaldi txikia egin nahi dio film iradokitzaile hari, ideia-emari oparoa eskaini baitzigun etorkizunaz, bitxiak nahiz kezkagarriak.\nGyörgy Ligeti (Dicsőszentmárton –gaur, Târnăveni–, Transilvania, Errumania, 1923 – Viena, 2006) Vienan joan zen Kubricken filmaren estreinaldira, eta nokeatuta gelditu zen bere zenbait partitura bertan entzun zituenean: zuzendariak, hari baimenik eskatu gabe, haren hiru obraren zati batzuk erabili zituen, Requiem, Lux Aeterna eta Atmosphères. Zinemagile melomanoak jokabide guztiz traketsa erakutsi zuen, etikaren kontrakoa ez esatearren, berak miresten zuen musikari garaikide baten sorkuntza-emaitzaren parte batez jabetu, eta hura baimenik gabe erabili baitzuen –gerora ere, Kubrickek erabili zuen Ligetiren musika, hain zuzen ere, The Shining (1980) eta Eyes Wide Shut (1999) filmetan–.\nKonpositoreak benetako trebetasuna erakutsi zuen soinua lehengai gisa tratatzeko. Entzulea erabat bilduko zuen soinu-paisaia guztizkoa lortzeko erronka jarri zion bere buruari, eta, helburu horri begira, ez zuen nahi zuena aurkitzen konposizio-bide eta konposizio-korronte garaikideetan. Hortaz, askatasuna aldarrikatu zuen, eta, hala, koherentzia osoz, bide berri bat iragarri zuen: “Hauxe da nire kredo artistikoa: aske izan nahi dut, indibidualista, gustatzen zaidana baino ez dut egin nahi; zernahi sistema ezarria arbuiatzen dut. Araubidea behar dut konposatzeko, bai, baina ideia musikalari egokitutakoa, betiere, ideia musikala baita lehena: prima la música, dopo la regola”. Horregatik, eta garaiko eskola-korronte gailenen bidetik aldentzeko, musika-lengoaia alternatibo bat sortu zuen, erabatekoa, txundigarria: Athmosphères obrak irauli egin zuen 60ko hamarkadaren hasierako musika-panorama. Marc Texierrek, Deutsche Grammophon etxearentzat grabatutako diskoa aurkezterakoan, hauxe esan zuen piezari buruz: “Agerikoa da haren esentzia eta printzipioa; biribila, haren taxuketa. Denok senti dezakegu haren ekarpen musikal eta historikoa. Zer iragartzen duen: tinbreen musika, eta zer salatzen duen: gehiegizko konplexutasun antzua”. Entzulea bilduko zuen eta aldi berean etengabe bilakatuko zen atmosfera baten bilaketak arrakasta izan zuen, baina autorearen obraren balioa areagokoa da. Izan ere, sortzaile librea izan zen, konposizioaren mundua menderatzen zuten botere-guneetatik guztiz kanpo ibili zen –botere-guneak oro har arbuiatzen zituen, perbertsoak zirela iritzita–, eta, hala eta guztiz ere, irmotasun eta adore erabatekoa erakutsita, haren talentu eskergak emaitza original bezain moldaerraza lortu zuen: haren obra berdin egokitzen da musika-auditorium batean, zinema-areto batean zein beste zernahi espaziotan, non musika elkarrizketan jarri nahi den artearen edo pentsamenduaren ezein adierazpenekin.\nAtmosphères enkarguzko lana izan zen, Badeneko Donaueschingen Festival sonatuak egina, eta 1961ean estreinatu zen. Piezaren soinu-bilbea osatzen duten musika-hariak birrindu egiten dira espektro zabaleko mikropolifonia halako batean, zeinak, tinbreen tratamendu berritzaile batekin batera, testura-sentsazio bakana lortzen baitu. Areago, soinu-espazioaren esplorazio konstanteak, intentsitatearen gorabeherak direla bide espazioaren mugak zabaltzen direlako sentipenak, soinu-espazioaren horizontea areagotzeko borondateak, belarriari gonbit eginez ohikoak diren mugez “harago” joan dadin; horrek guztiak bolumen-joko halako bat sortzen du, mugimendu betierekoa duen eta paradoxikoki formagabea den forma halako bat, zeina mugimendu zinbelez sartzen den –ornogabea balitz bezala– belarriaren labirintoan barna. Atmosphères piezaren bitartez, Ligetik soinu-ikuskizun oso bestelako baten aurrean jartzeko aukera ematen dio besaulkian jesarrita dagoen entzuleari, konposizio-tradiziotik zeharo aldenduta; izan ere, pieza honetako ideia musikalak errepikapen- eta kontraste-ezarpen orotik libre agertuko zaizkio, tematikoki garatu gabe, eta, hortaz, entzulea esploratzaile sentituko da, harriduraz eta miraz beteta, nagusiki testurala den musika baten aurrean, sentsazio eta iradokizunez blaitutako unibertso baten aurrean.\nObra honen bidez, publikoa musika garaikideari lotu zitzaion beste zerbaitetan kontzentratuta dagoenaren babesgabetasunetik –Ford Coppolak zioenez, “musika da zuzendariaren aliaturik onena, modu sekretuan eragiten baitio publikoari”–, eta musikak berak gonbidatu zuen ikuslea filmean agertzen diren espazio estralurtarren barna abiatzera, mundu sideral betiere estatiko eta, aldi berean, higikor baten atmosfera enigmatiko hondogabean barna.\nEta dinamismo zoro batez agertzen zaigu, halaber, Richard Strauss (Munich, 1864 – Garmisch-Baviera, 1949), zeinak “musikari gazte bihurria” zela hasi baitzuen bere karrera, pianoa jotzeko eta piezak konposatzeko talentu izugarria erakutsita, baita entzulearen harridurarekin jolasteko joera nabarmena ere, eta ezaugarri horrek, hain zuzen ere, Burlesque bezalako piezak idaztera bideratzen zuen konpositorea, originaltasuna erakustea helburu. Kasu hartan, Hans von Bülow musikariarentzat konposatu zuen pieza, zeina talentu handiko pianista ez ezik, zuzendari bikaina ere baitzen, eta Richard Straussen karrera bultzatu zuena. Hartzaileak, alabaina, uko egin zion hura estreinatzeari, “joezina eta zentzugabea” zela argudiatuta.\nPieza hau Richard Straussen alderdi ludikoen eta berariaz hutsalenaren emaitza da: konpositoreak bere lengoaia aberatsa lurralde akaso burrunbatsu samarretara gidatzen du, baina, betiere, dotoreziaren muga gainditu gabe. Pieza hau konposatzerakoan, orobat, haren erronka izan zen elkarren ondoan jartzea –parodia gisa, ezinbestean, inkongruenteak ziren aldetik– kontrako bi ideia-mundu: alde batetik, Brahmsek pianorako idatzitako bi kontzertuetatik hartutako ideia batzuk; eta, bestetik, Wagnerren Tristan und Isolde eta Die Walküre obretako beste batzuk. Hala, bere barne-kontraesanaren bi jatorriak lotu zituen ironia nabarmenez: Brahmsen lengoaiaz sentitzen zuen mirespena, ordurako gainbehera zihoana, eta Wagnerren musikarekiko gogoz bestera bazen ere sentitzen hasi berria zen erakarpena.\nPianorako idatzitako atal dirdaitsua hegaldi zabaleko eta intentsitate suharreko pasarteetan iraultzen da, eta gaztetasunaren atributu guztiak ageri ditu, baita jario oparotik bakartzerako iragaitea ere, zeina, batez ere, tempoak amore eman eta pianoak harien eta egurren agerraldiak leun laztanduz laguntzen dituen pasarteetan agertzen baita. Amore-emate neurritsu horretan, bals lurrin gozoa ageri da, Brahms edo Wagner baino, Strauss gogorarazten duena. Baina, dudarik gabe, Erromantizismo berantiarra ezaugarritzen zuen nabarmentze-nahi hura da obran gailentzen dena: publikoa txunditzea helburu, ezin konta ahala pasarte espektakulu bihurtzen dira. Joritasun oparoa erakutsi nahi da, pentagrama gehienetan erakutsi ere, eta helburu hori argi azaltzen zaigu hasieratik bertatik tinbalen presentzia nabarmenaren bidez: taupada basati gisa agertzen dira bat-batean, baina, era berean eta batez ere, umore-ukitua ematen diote piezari, limurtze-jolas moduko bat ezartzen baitute protagonistarekin hasieratik, eta amaieraraino eraman, non azken keinu trufari batez ixten den birtuosismo erakustaldia.\neta 1886. urteen bitartean konposatu zen Burlesque, eta 1890eko ekainaren 21ean estreinatu, Eisenacheko Tonkünstlerfest jaialdian –Bach maisu handiaren jaioterria da Eisenach–. Strauss gaztea bera jarri zen orkestraren aurrean, eta bakarlari, berriz, Eugen d’Albert aritu zen, Straussen adinkide eta adiskidea, hura ere konpositore, zeinari eskainita baitzegoen pieza. Eugenek gogoz hartu zuen musika-entretenimendu hura gizartean aurkezteko erronka; izan ere, hura interpretatzeak tour de force bat egitea eskatzen dio pianoari, zeinak ibili behar du, oreka zailean, ahalegin etengabearen eta trebeziaren artean.\nEta Richard Straussen talentua gure aurrean zabaldu, eta soinu-forma hartzen du Also sprach Zarathustra (Honela mintzatu zen Zaratustra) obran, “poema tonal bat –halaxe esaten zien Straussek poema sinfonikoak izenez ezagutzen ziren piezei–, Nietzscheren obran oinarritutakoa, zeinaren bidez musikara ekarri nahi izan baitut giza arrazak egin duen eboluzioa, jatorritik hasi, eta pausoz pauso, Nietzscheren supergizonaren ideiara iritsi arte”. 1896an estreinatu zen obra, Frankfurten, autorea bera orkestra-zuzendari zela, eta, gauzak nola diren, gaur egun jende gehienak musika klasikoko konpositore batekin baino Kubricken filmarekin lotuko du obraren hasiera (Einleitung, oder Sonnenaufgang, ‘Sarrera, edo Egunsentia’). Kontua da Strauss orkestra-maisu handiak giza eboluzioaren kontzeptu filosofikoari heldu, eta musika bihurtu zuela, sistema tonalaren elementurik oinarrizkoenak hartuta –dominantea eta tonikoa, edo, bestela esanda, tentsioa eta distentsioa–, zeinek hasieraz gain, konposizio osoa egituratzen duten, eta, tentsio etengabe goranzkoa aplikatzen baitie, hain perfektuki lotzen dituzte pentsamendu filosofikoa eta musikala, ezen iturri beretik sortzen direla ematen baitu. Obrak munduaz haragoko lurralde batean egiten du aurrera, entzulea Von den Hinterweltlern-en (Munduaz haragokoen) aldera eramanda: tronpek prestatzen diote bidea “Credo in unum Deum” motibo gregoriano laburrari, eta, ondoren, hariak eta organoak tonua ematen diote beste konposizio bati, zeina, xalotasun eta jaiera hunkigarriz, crescendo jarraitu eta enpastatu batean zabaltzen baita, harik eta azkenean otzan amaitzen den, eta bidea ematen dion hurrengo motiboari, Von der großen Sehnsucht (Desira sakonaz), zeinean, biolinen tremolo lehiatsuak batetik eta biolontxeloen eta kontrabaxuen sartu-irtenak bestetik, tarteka sarreraren eta motibo gregorianoaren zati batzuk entzuten diren. Tentsioa, azkenik, lehertu egiten da Von den Freuden und Leidenschaften (Pozez eta grinez) atalean, zeina oparo orkestraturiko ideia baten gainean eraikita baitago, era hipnotikokian eraikita ere, entzulea harrapatu eta guztiz liluratuko baitu, eta, hala, soinu-gailurrera eramango du diskurtsoa, non metalek beren guztizko ahala eta sonoritatea proiektatuko duten. Das Grablied (Hilobietako kanta) dator ondoren, atal artegagarria, non orkestrazioa arindu egiten den eta egurren eta soken familietako zenbait bakarlariren ahotsak entzuten diren. Giza eboluzioaren ideiak musikalki aurrera egiten du Von der Wissenschaft (Zientziaz) atalean, fuga arretatsu baten formapean, zeinak, erregistro grabean hasita, orkestrako osagai guztiak lotzen joaten baita, gailur argitsu batera iritsi arte, zeinak iradoki nahi baitu ezaguerak eta buru-argitasunak eskaintzen duten poztasuna. Der Genesende (Eriondoa) atalean, obra guztiaren muineko haziaren inguruan biratzen da musika, zorabiagarri biratu ere, eta tentsio handiko zenbait une iristen dira, zeinak presioa askatuta amaitzen diren, eta Das Tanzlied (Dantza kantua) atalari bide ematen. Motibo honetan, giroa erlaxatu, eta gonbit egiten zaigu bidaiatu gaitezen Straussek umore eta melankolia handiz bere balsetan hain ondo islatzen duen hemeretzigarren mendeko Europaren erdialdekoen mundu dekadentean barna –handikeriazko eta itxurakeriazko mundua zen hura, axolagabe bizi zena, festa amaituko ote zen beste beldurrik gabe–, eta, bide batez, atalak aukera ezin hobea eskaintzen digu, azken konpasera arte disfrutatu baitezakegu orkestraren ahalbide oparoaz. Eta, beti bezala, azkenean, amaiera. Horixe iragartzen du Nachtwandlerlied (Gauzalearen kanta) atala irekitzen duen kanpai-eztandak: soinu-zurrustaren eraginez, ibilbidean metaturiko soinu- eta bizi-tentsioa askatzen joango da, eta, azkenik, hots-taupada itzaltzen hasi, eta amaiera enigmatikoa iritsiko da. Ezin irudikatu bukaera hoberik halako erakustaldi bikainerako, non orkestra soinu-erraldoiak bide eman digun giza izaera gatazkatsua osatzen duten sinesmen, grinen eta irriken barna bidaiatzeko.\n2001: Odisea espazioan filmean, Ligetiren musika ez ezik, Stanley Kubrickek Richard Straussen Honela mintzatu zen Zaratustra eta Johann Strauss semearen Danubio urdina (An der schönen blauen Donau, ‘Danubio urdin ederrean’) obretako zati batzuk ere erabili zituen. Zalantzarik gabe, hau odisea musikal bat da bete-betean, ia ehun urte hartzen dituena. Disfrutatu bidaiaz.\nJOSU DE SOLAUN – Pianoa\nJosu de Solaunek Bukaresteko George Enescu XIII. Nazioarteko Piano Lehiaketako Lehen Saria irabazi zuen (2014); izen handiko pianista garaikideek osatzen dute lehiaketa horretako saridunen zerrenda, besteak beste, Radu Lupuk eta Elisabeth Leonskajak. Lehiaketaren historian, bera da saritua izan den espainiar bakarra. Bestalde, 2006an, José Iturbi XV. Nazioarteko Piano Lehiaketako Lehen Saria irabazi zuen, eta kasu honetan ere bera izan da saria irabazi duen pianista espainiar bakarra.\nSolista aritu da nazioarteko hainbat orkestrarekin; horien artean daude, besteak beste, San Petersburgoko Mariinsky Theatre, RTVEren Orkestra, Veneziako Teatro La Fenice, Bukaresteko Filarmonica George Enescu, Txekiako Symfonický orchestr Českého rozhlasu, Galiziako Real Filharmonia, Valentziako Orkestra, Euskadiko Oskestra Sinfonikoa, Filarmónica de la Ciudad de México eta Bilbao Orkestra Sinfonikoa.\nNew Yorkeko Manhattan School of Musicen graduatu zen; han, bi piano-jotzaile handi izan zituen irakasle: Nina Svetlanova ukrainarra eta Horacio Gutiérrez kubatarra.\nNAXOS diskoetxeko artista da.\nCHRISTOPH KÖNIG – Zuzendaria / Director\nGaur egun, Solistes Européens Luxembourg (SEL) orkestrako musika-zuzendaria eta zuzendari nagusia da. Zuzendari titularra izan da, halaber, Orquesta Sinfónica do Porto Casa da Músican (2009-2014) eta Malmö SymfoniOrkesterren (2003-2006).\nBere azken konpromisoek eta aurrean dituenek mundu osoko orkestrekin lotzen dute; besteak beste, hauexekin: Pittsburg Symphony Orchestra, Cincinnati Symphony Orchestra, Vancouver Symphony Orchestra, Oregon Symphony Orchestra, Toronto Symphony Orchestra, Baltimore Symphony Orchestra, Houston Symphony Orchestra, Seattle Symphony Orchestra, New Jersey Symphony Orchestra, Indianapolis Symphony Orchestra, Los Angeles Philharmonic, Norwegian Radio Orchestra, Royal Philharmonic Orchestra, BBC Scottish Symphony, BBC National Orchestra of Wales, Dresdner Philharmonie, Staatskapelle Dresden, Orchestre de Paris, Deutsche Radio Philharmonie Saarbrücken, Bremer Philharmoniker, Danish National Symphony Orchestra, Malaysian Philharmonic Orchestra, Netherlands Philharmonic, Melbourne Symphony Orchestra, Adelaide Symphony Orchestra, bai eta Espainiako orkestra nagusiekin ere.\nZuzendu dituen obren artean, aipatzekoak dira Die Zauberflöte e Il Turco in Italia (Zuricheko Operan), Don Giovanni (Staatsoper Stuttgarten), Die Zauberflöte eta Rigoletto (Deutsche Oper Berlinen) eta Die Entführungausdem Serail (Madrilgo Teatro Realen eta Zurichen).\nGrabazioak egin ditu Hyperion, Chandos eta SEL Classics diskoetxeekin, eta azkenak, berriz –Méhul, Beethoven eta Schuberten sinfoniak–, Rubicon Classics etxearekin.


-eno/-eino [Sareko Euskal Gramatika]\nMendeko perpauseko aditzak ekintza bat adierazten duenean, -eno menderagailuak ez du ekintzaren azken muga adierazten, ekintzaren iraupen osoa baizik, alegia, zenbat irauten duen. Horregatik, egitura hauek ez dira zuzenak ekintza puntualekin. Halakoak gramatikalak dira iraupenekotzat hartzen badira, errepikapena edo pluraltasuna baliatuz.\nIrakasleak zer egin esaten dueno, isilik egon behar dugu. (esaten duen bitartean eta ez esaten duen arte)\n*Autobusa iritsi deino, geltokian zain egon gara.\nGoizero autobusa iritsi deino, geltokian zain egon gara.\nHalako perpausetan, esaldi nagusiko aditzak ere iraupena adierazi ohi du, mendekoaren iraupen bera hain zuzen, aldiberekotasun osoa beraz. Baina aldiberekotasun zatikakoan zilegi da esaldi nagusiak gertaera puntual bat adieraztea. Perpaus nagusian adierazten den ekintza mendeko perpausean adierazitako denbora tartean egin behar dela esan nahi da perpaus honetan.\nEz dute erabaki zer egin, eta halaxe egongo dira gizona gizon deino.\nAskotan esaten digu irakasleak, ikasle gareino, aprobetxa dezagula ikasteko.\nBai, gogo onez eta kar handiz zain ditzagun ordu deno gure lurra eta gure hizkuntza! (Lurra eta hizkuntza, Herria)\nBizi deno gizonak badu libertatearen gutizia, bizitzeko gosea bezain azkar. (Oilandoiko ermita, Michel Oronoz)\nTradizioan –no eta –ino erabili izan dira, esan bezala:\nHaragia berri deiño, gazitzen da. (Guero, "Axular")\nZenbat izan den fidela Suz da mintzatzen kartzela; Zerbitzua du oraino Seguratzen gaixto deino. (Iruñeko bestak 1845, Hiribarren, J.M.)\nGaur egun, Iparraldeko autore gehienek –no aldaera erabiltzen dute. Aldiz, -ino aldaera batez ere Hegoaldeko idazleen artean (I. Arrigain, Zabala, J. L., Lertxundi, A., Etxeberria, H.…) ageri da:\nEtengabeko galdegite hau ez da oraindik bukatu, ezta bukatuko ere gizona gizon deino (Mentura dugun artean, Lertxundi, A.)\nBurdina jo behar da bero deino. (Hiruko, Borda, I.)\nHortaz, forma berria agertu deino, betea zegoen fenomenoaren zati oso bat. (Hizkuntzalaritza orokorreko ikastaroa, Saussure, F. / Isabel Arrigain)\nDenboraz gain, ordea, leku-tartea ere adieraz dezake menderagailu honek:\nBegiz ikusten deino, Gipuzkoako lurrak dira.\nEta hala iakin ahal dezake bat bederak, eztezakeiela haragiaren kontra biktoria osorik erdiets, bere ahalean fidatzen deiño, berak eztuela defendatzeko indarrik asko, etsitua, gogatua, eta errendatua iar arteiño. (Guero, Axular)\nGizonak hilik ere, gizontasunak irauten dueno; ez dugu zeren etsi geroaz. (Gontzetarik jalgiaraziak, Hiriart-Urruty, Jean)\nEgiozu lanari mugaz, denborak laguntzen dueno, eta gerorat utzi gabe estakuru baten edo bertzearen azpian. (Laborantzako liburua, Duvoisin)\nIduki gaitzatzue othoi Zuen gomendioan, Bizi gareño munduko Haran dolorezkoan. (Eliçara erabiltceco liburua, Etcheberri (Ziburukoa))\nAse ezinik dihardu maitagogoak, bizi deino, beti bila, neurririk gabe, amaitu ezinezko irrikaz, beti maiteminduta. (Gizakia maitagogoa da, Garate, G.)\nHortaz, forma berria agertu deino, betea zegoen fenomenoaren zati oso bat. (Hizkuntzalaritza orokorreko ikastaroa, Arrigain, I. / Saussure, F.)\nBigarrenak, aldiz, Pauloren Gorputzaren egoera azaltzen du Petriren izaera baino hobeki; eta, horrela, Pauloren Gorputzaren egoerak berdin irauten dueno, Pauloren Izpirituak, Petri existitzen ez bada ere, aitzinean hor balu bezala kontenplatuko du. (Etika, Xarriton, P. / Spinoza)\n[…] bekatuez? “, eta lau mutilek, eskuak loturik, hasieran buru keinuz ezetz, ez zirela damutzen, eta gero apaizak galdera berritutakoan, “damutuko al zarete zeuen bekatu beltzez?, hitzen erantzun zuela mutiletako batek, “ez gara damu, eta ez gara damuturen bizi gareino”. (Airezko emakumeak, Juaristi, F.)\nEuskara Institutua, EHU, "-eno/-eino", Sareko Euskal Gramatika (SEG), www.ehu.eus/seg


Lehen jardunaldia mundu guztia kolpatzen ari den krisi kapitalistaren eta sistemak berak langile eta gazteei alternatiba duin bat eskaintzeko duen ezintasunaren analisiri buruzkoa izan zen. Sistema honen aurka borrokatzeko eta gizarte sozialista bat eraikitzeko alternatiba jarri genuen mahai gainean. Bigarren jardunaldia Greziako egoera ekonomiko, politiko eta sozialari buruzkoa izan zen. Bertan ezkerreko alderdi eta sindikatuetako zuzendaritzen papera, praktikan politika erreformistak erakutsi dituen mugak eta troikaren murrizketen aurka langile klaseak borrokarako duen borondatea bezalako gaiak landu genituen.\nDatozen asteetan bideo emanaldi eta hitzaldi interesgarriekin jarraituko dugu. Martxoaren 8an Marx eta Engelsen pentsamendu iraultzailera gerturatuko gara eta bi iraultzaile horien ideiek duten gaurkotasuna ikusi ahal izango dugu. Ondorengo bi asteetan(martxoak 15 eta 22) berriz Hezkuntza Publikoaren aldeko borroka eta Errefuxiatuen krisia gaiak landu eta eztabaidatuko ditugu.\nEuskal Herria Sozialista eta Federiko Engels Fundaziotik datozen asteotako hitzaldi- eztabaidetan parte hartzera animatzen zaituztegu. Informazio gehiago jasotzeko jar zaitezte harremanetan web orrrian agertzen den telefono edo e-posta bidez.


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Karrozeria (Heziketa Zikloa). Erdi maila" topic_facet:"Fabrikazio prozesuen gauzatzea (Modulua)" author_facet:"IRALE (1999-2000 ikasturtea)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Karrozeria (Heziketa Zikloa). Erdi maila Proposatutako gaia: Fabrikazio prozesuen gauzatzea (Modulua) Egilea: IRALE (1999-2000 ikasturtea)\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila Fabrikazio prozesuen gauzatzea (Modulua) Garraioa eta ibilgailuen mantenimendua (Lanbide Arloa) Karrozeria (Heziketa Zikloa). Erdi maila 1 Lanbide Heziketa Gehiago ... Mekanizazioa (Heziketa Zikloa). Erdi maila 1 Metrologia eta saiakuntzak (Modulua) 1 Oinarrizko mekanizazioa (Modulua) 1 Produktuen egiaztapena (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Lautada Bizirik ACICSA – Página 3 – Lautadako Merkataritza eta Ostalaritza / Comercio y Hostelería de Llanada Alavesa\nAbenduaren 21era arte, Arabako Merkataritzako doako Txartelarekin erosita, Gabonetako 41 lote eta 4 saskiren zozketan parte hartu ahal izango duzu. Saski horiek 600 euroko balioa dute, eta egun horiek pozgarriak dira zuretzat. Bergara Zentro Optikoa (San Martin k. 6, Agurain) eta Coral-Den Hortz-Klinika (Pl. San Juan, 5 Agurain). Horrela, zure leialtasuna, konfiantza eta babesa saritzen... Leer más →\nEuskadiko turismo-bonuarekin, gastronomiaz, ostalaritzaz, hotel-gauez, txangoez, bisita turistikoez eta askoz gauza gehiagoz gozatu ahal izango duzu. Erosketak egiteko 20, 40 eta 60 euroko deskontuak, Euskadin zehar galtzeko eta aukerarik ez galtzeko. Informatu euskaditurismobono.eus webgunean. Con Euskadi Turismo Bono podrás disfrutar de gastronomía, hostelería, noches de hotel, excursiones, visitas turísticas y mucho más. Descuentos para compras... Leer más →\nEl Correok betiko dendetan kontsumitzera animatzen zaitu. Orain, hemen erosteak saria du. Gure denda txikiak gure kaleak bizirik mantentzen ditu. Orain, inoiz baino gehiago, eskua eman behar diegu. El Correo egunkariak, Arabako Foru Aldundiarekin eta Laboral Kutxarekin elkarlanean, "Friday Beltzak" jarri du martxan. Orain hemen kontsumitu behar dugu, gure betiko merkataritzan. Eta saria baduzu, hobe... Leer más →\nTaller “La importancia de las valoraciones de mi público” tailerra\nIbilgailu klasikoak maite dituzu? Bada, larunbat honetan, azaroaren 14an, gorriz markatu zure agendan. Araba Classic Clubeko ibilgailu klasikoen erakusketa batekin ospatuko dugu 2020ko Merkatu Asteburua. Zure ibilgailu klasiko gogokoenak gertutik ikusteko aukera paregabea izango duzu. 18 ibilgailuk hartuko dute parte, goizeko 11:00etan hasi eta 13:30ak arte, Arabako Lautadako plaza hauetan: Martxoaren 8ko Plaza (Alegría-Dulantzi) Senda... Leer más →\nnoviembre 10, 2020\t 0\nGarrantzitsua da Arabako Lautadaren erritmoa jarraitzen jakitea. Aurrera egitea proposatzen dizugu, BAI esanez merkataritzari, ostalaritzari eta euskarari. Izan ere, inork baino hobeto dakizu Arabako Lautada elebiduna eta eleaniztuna dela Euskararen erabilera egunetik egunera hazten ari dela badakizulako Badakizulako zein garrantzitsua den ondo tratatzea Zertan datza ARABAN BAIren ekimen hau? Azaroan gure merkataritzan eta ostalaritzan gure... Leer más →\nXI Jardunaldi gastronomikoak – Arabako Lautada Jornadas gastronómicas – Llanada Alavesa\nAZAROA 2020 PATATA * ONDDOAK * EHIZA * GAZTA * OGIA Jatetxe parte-hartzaileak: - Marutegi Baserria (Araia) - "Señorío de Alaiza" (Alaitza) - DanaOna (Agurain) - Aletegi (Argomaizeko Paradorea) - Taberna Aldaia (Larrea) Nahitaezko erreserbaMenu bakoitzarekin, bisita gidatua, honako hauen artean aukeratzeko: Gazeo - Alaitza; Agurain/Salvatierra; Añua - Arbulu edo Idiazabal - "Artzai Gazta" Gaztandegia. Eskuragarritasunaren... Leer más →\nArabako Lautadako merkataritza eta ostalaritza berrasmatu egingo dira! Hemendik aurrera, informazioa, deskontuak eta promozioak jaso ahal izango dituzu mugikorrean. Zer egin behar duzu? Erregistratu AENKOMER Comercio WIFI sarean, Mendibil Tabernan (K. Nagusia, 1 Agurain) edo Trikua Belar-Dendan (San Martin k., 2 Agurain) aurki dezakezuna, eta gure eskualdeko merkataritzak eta ostalaritzak eskaintzen dizkizun aukerez baliatu. Azaroaren... Leer más →


Ekintza eguna: Amazon, ordaindu zure langileei\nAmazon munduko korporaziorik boteretsuena da, eta bere CEO Jeff Bezos munduko pertsonarik aberatsena da. Botere eta aberastasun hori mundu osoko ehunka mila langileren lanaren mende dago erabat. Langileek erosten duzun produktua fabrikatu, paketatu eta zure etxeko atean entregatzen dute. Langileek, eta ez Bezosek, Amazonen mundua funtzionarazten dute.\nTrukean, mundu osoko Amazoneko langileek gehiegikeriak eta esplotazioa jasaten dituzte. Bezosek beren pribatutasuna eta duintasuna urratzen ditu, eta lantoki arriskutsuetan lanaldi luzetan lan eginarazten die lau xox ziztrinen truke. Hau amaitu egin behar da. Mundu osoan, Amazonen onurak ekoizten dituzten langileak altxatzen ari dira euren eskubideak aldarrikatzeko.\nArropa fabriketako langileek, Bangladeshetik Kanbodiara, antolatzeko duten eskubidea errespetatzea eta zor dizkien kalte-ordainak ordaintzea eskatzen diote Amazoni.\nBiltegietako langileek, Alabamatik Australiaraino, enpresak sindikalisten aurka jokatzeari eta robotak bezala tratatzeari uztea eskatzen diote.\nBanatzaileek, Indiatik Italiara, Amazonek txanda erregularrak eta soldata duina ematea eskatzen dute.\nBere hornikuntza-kate osoan langileek merezi duten errespetua eta soldata emateari uko egiten dio Amazonek. Argi eta garbi, Amazoneko ekoizleak, biltegietako langileak eta banatzaileak esaten ari zaizkio Jede Bezosi: #PayYourWorkers (Ordaindu zure langileei)\nSartu act.makeamazonpay.com/allworkers webgunean, sinatu gure eskaera eta egin bat mugimendu honekin #MakeAmazonPay Amazonek ordain diezaiela bere langile guztiei!


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Soldadura eta galdaragintza (Heziketa Zikloa). Erdi maila" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila" author_facet:"Arrasateko Goi-eskola Politeknikoa"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Soldadura eta galdaragintza (Heziketa Zikloa). Erdi maila Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila Egilea: Arrasateko Goi-eskola Politeknikoa\n1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Lanbide Heziketa Mekanizazioa (Heziketa Zikloa). Erdi maila 1 Metrologia eta saiakuntzak (Modulua) 1 Produktuen egiaztapena (Modulua) Gehiago ... Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


BioBilbao - Portal Cambio Climático de Bilbao - Portal Cambio Climático de Bilbao - ERRIBERAKO MERKATUAK BIZIKLETA ELEKTRIKOA AUKERATU DU, ETXEZ-ETXEKO BANAKETA JASANGARRIRAKO ERRIBERAKO MERKATUAK BIZIKLETA ELEKTRIKOA AUKERATU DU, ETXEZ-ETXEKO BANAKETA JASANGARRIRAKO – BioBilbao – Portal Cambio Climático de Bilbao\nErriberako Merkatuko Merkatarien Elkarteak martxan jarri duen ekimenak bat egiten du Bilboko Udalak, Mugikortasun eta Jasangarritasun Sailaren bitartez, hirian bizikleta erabiltzearen alde egin duen apustuarekin.\nZerbitzu berriaren helburua isurketa kutsagarriak murriztea, energiaren kontsumoa aurreztea eta energia berriztagarriak sustatzea da.\nOsasun eta Kontsumo Sailak etxez-etxeko banaketan bizikleta elektrikoa erabiltzea abalatzen du, eta Erriberako Merkatuak ingurumenaren eta garapen jasangarriaren alde duen apustuaren, ekarpenaren eta konpromisoaren beste pauso bat da.\nAlfonso Gil Alkateorde eta Mugikortasun, Ingurumen, Etxebizitza eta Garapen Osasungarri Politika Koordinatzaileak; Yolanda Díez Osasun eta Kontsumo Saileko Zinegotziak; eta Asier Beato Erriberako Merkatuko Merkatarien Elkarteko presidenteak, udal merkatuak bizikleta elektriko bitartez eskaintzen duen etxez-etxeko banaketa zerbitzu berria aurkeztu dute gaur goizean Erriberako Merkatuan.\nDagoeneko erabat martxan dagoen zerbitzu berriaren helburua isurketa kutsagarriak murriztea, energiaren kontsumoa aurreztea eta energia berriztagarriak sustatzea da; hau da, gas eta partikula isurketa hutsa da.\nBatez ere pertsonen osasuna eta bizitza kalitatea hobetzera zuzenduta dagoen, eta hauen bitartez garatzen ari den udalaren mugikortasun politika jasangarria: Hiri Mugikortasun Jasangarrirako Plana (HMJP-PMUS); “Bilbao 30” ekimenaren bitartez trafikoa baretzea; Txirrindularitza Planaren gauzatzea; edo udal bizikleta zerbitzuaren (Bilbaobizi) elektrifikazioa.\nAurkezpen ekitaldian, Alfonso Gilek eskertu egin die merkatuko merkatariei horrelako proiektu bat bultzatuz bizikletaren erabilera sustatzearekin erakutsi duten konpromisoa. “Mugikortasun jasangarriaren aldeko apustua egingo duten horrelako ekimen eta ekintza gehiago behar ditugu, horietan baitago gure hiriaren etorkizuneko hiri garapena, eta eragin positibo zuzena dutelako herritar guztien osasunean eta bizitza kalitatean”, adierazi du.\nHorrez gain, zerbitzu berria martxan jarri izanak indartu egiten du Osasun eta Kontsumo Sailak elikadura arduratsua eta osasungarria bultzatzeko eta sustatzeko duen helburua. Horretarako, kalitate maila oneneko produktuak saltzen ditu, Erriberako Merkatuaren bermeari ingurumenaren eta garapen jasangarriaren alde egiten duen ekarpena eta hartzen duen konpromisoa gehituz.


Lekeitioko Amandarri taldeko Itsaso Gangoitia, seigarren Eibarko duatloian - Lea-Artibai eta Mutrikuko Hitza : Lea-Artibai eta Mutrikuko Hitza\nLekeitioko Amandarri taldeko Itsaso Gangoitia, seigarren Eibarko duatloian\nLea-Artibaiko bederatzi triatletak parte hartu zuten Euskal Herriko zirkuituko hirugarren proba puntuagarrian.\nAmandarriko kirolariak Eibarren. Argazkia: Amandarri\nEibar Triatloi Taldeak eta Gipuzkoa eta Euskadiko Triatloi Federazioak antolatuta, zapatuan [martxoak 9] Eibarko duatloiaren XXVIII. edizioa ospatu zen sprint distantzian (5km – 18km – 2,5km), Euskal Herriko zirkuituko hirugarren proba puntuagarria. Andrea Mediero Losada (01.01.45 ) Sestao Triatloi Taldekoa emakumezkoetan eta Joanes Goitisolo Otazua (00.51.22) Ascentium ArabaTri taldekoa gizonezkoetan izan ziren irabazleak.\nLea-Artibaiko bederatzi triatletak ere parte hartu zuten proban: Amandarri Triatloi Klubeko bostek eta Garraitz Kirol Taldeko lauk. Emaitza onak lortu zituzten kirolariek. Amandarri taldeko Itsaso Gangoitia Mazorriagak seigarren postua eskuratu zuen proba 1.10.18 denboran osatuta, eta Mikel Arrasate Larrea kadete mailako lehena izan zen. 56.2 denboran helmugaratu zen Arrasate. Gizonezkoetan, taldeka, bestalde, zazpigarren postua izan zen Amandarriko kirolarientzat.\nGarraitz taldeko atleta gazteak ere aurrean ibili ziren. Aratz Aizpurua Gordillo (57.25) bigarrena izan zen junior mailan eta Igor Ruiz Baez (1.00.16) laugarren geratu zen.


BASAMORTUKO BIZITZA: BASAMORTUKO INFORMAZIOA\nBasamortuko bizitza oso arrizkutzua da, eta gainera bero izugarria egiten du tenperatura 56Cko egunez eta 20Ckoa gauez.\nEuri gutxi egiten du eta gauean haise handia ibiltzen da. Basamortukolurzoruan animaliek eragin handia dute, eta duna eta oasi hasko daude.kokatzen diren arabera ezaugarri dezberdinak dituzte basamortuek.\nSaharako basamortua handiena da 8.400.000km2 ditu.\nAfrikako ipar aldean dago.Saharako basamortua hareskoa da eta oasi eta duna asko daude .saharako basamortuko animaliak hauek dira, dromedarioa ,gamelua, eskorpioiak , langostak,alkonak,addax eta fenez.\nAnimaliak bi multzotan banatzen dira bizkar hezurrak dutenak eta ez dutenak, bizkar hezurrak dutenak ornodunak deitzen dira, berriz bizkar hezurrak ez dutenak ornogabeak deitzen dira.\nadibidez lehoia , katua, tigrea , txakurra , sugea , untxia , pinguinoak , igela , arratoia , koala…dira eta azal mota desberdinak dituzte.\nIlez osatuak ugaztunak dira eta umegileak dira, esate baterako, lehoia, txakurra… Lumaz osatuak hegaztiak dira eta ugalketa arrautza bidez egiten dute, adibidez, txoria, pinguinoa…\nEzkataz osatuak soldatu gabeak edo azalari soldatuak izan daitezke. Soldatu gabeak arrainak dira eta ugalketa arrautza bidez egiten dute.\nAzalari soldatuak narrastiak dira eta ugalketa arrautza bidez egiten dute. Azkenik azal gorria dutenak anfibioak, hau da ur lehortarrak, dira eta ugalketa arrautza bidez egiten dute.\nBizkarrezurrak ez dutenak armiarma , marrazkiloak , karramarroak, marrigorringoak , xixareak… dira. Hauek bi multzo dituzte azal gogorra eta hanka artikulatuak dituztenak, eta hankarik ez dutenak. Azal gogorra eta hanka artikulatuak dituztenak hiru hanka-pare, lau hanka- pare, bost hanka- pare edo hanka ugari izan ahal dituzte. Berriz, hankarik ez dutenak batzuetan maskorra daukate eta beste batzuetan ez. Maskorrik ez dutenak eta eraztunez osatuta daudenak Anelidoak deitzen dira eta ugalketa arrautza bidez egiten dute. Maskorrik ez dutenak eta garroak dutenak Muluskoak deitzen dira eta ugalketa arrautza edo larba bidez eginten dute. Maskorra ez dutenak osoa edo bitan banatuta ere Moluskoak dira.


Zumarragako azoka ostiralean egingo dute, larunbatean San Inazio dela eta - Otamotz : Otamotz\nAste honetako Zumarragako azoka ostiralean (bihar) egingo dute larunbatean (etzi) egin beharrean. Larunbatean San Inazio eguna da: jai eguna, beraz.\nAzoka ostiralez egingo da, baina ohiko moduan: Euskadi plazan elikagai saltzaileen postuak egongo dira eta La Salle-Legazpi ikastetxeko patioan arropa saltzaileen postuak.\nOrdutegia ere ohikoa izango da. Plazako postuak 08:30etik 13:30era egongo dira zabalik eta La Salle-Legazpi ikastetxeko patiokoak 09:00etatik 14:00etara.\nDena den, ohi baino postu gutxiago egongo dira. Izan ere, saltzaile batzuk beste herri batzuetako azoketan lan egiten dute ostiraletan.\nAzokara gerturatzerik ez duten erosleek, Klik eta Jaso zerbitzua erabili dezakete: saltzailearekin harremanetan jarri, eskaera egin eta erositako produktuak plazako sarreran dagoen takilan jaso (nahi duten orduan). Azokako saltzaileen kontaktuak zumarragakoazoka.eus webgunean daude.


Pello Zabala hil da, 78 urterekin - Debagoiena - Goiena.eus\nJon Irizar Aranguren 2022-02-02 18:08\nGaur arratsaldean zendu da Pello Zabala amezketarra, hamarkada luzez Arantzazuko Santutegian bizi izan den frantziskotarra. Idazle, esatari, musikari, eguraldi iragarle... hainbat esparrutan aritu da Zabala dibulgatzaile lanetan. Tartean, Goienako kolaboratzaile ere izan da urte luzez. Ohorezko euskaltzaina ere bazen. Eguenean 17:00etan izango da hileta elizkizuna, Arantzazuko Santutegian bertan.\nGaur arratsaldean heldu da Goienako erredakziora berria: Pello Zabala hil da. 1943ko ekainaren 2an jaioa, 78 urterekin zendu da fraide frantziskotarra, 17:00ak bueltan. Jaiotzaz amezketarra izan arren, azken hamarkadetan Arantzazuko Santutegiarekin lotu izan da Zabala. Bertatik aritzen zen dibulgazio lanean.\nHainbat urtez Euskadi Irratiko esatari gisa aritua, musika programak gidatuz egin zituen hastapenak. Azken urteetan, baina, eguraldi iragarle lanetan aritu da gehien. Bide tradizionalak eta tenporak hartzen zituen kontuan frantziskotarrak, eta azken agurrera arte kolaboratzaile jardunean segi du zapatu goizetako Landaberri programan. Urteetan aritu da Goienako kolaboratzaile lanetan ere, eguraldi iragarpenak eginez Goiena Telebistarako.\nGoienak jakin duenez, Arrasateko Ospitalean hil da Zabala. Eguen arratsaldean egingo da hileta elizkizuna, Arantzazuko Santutegian bertan. 17:00etan hasiko da azken agurra.\nArantzazuko Frantziskotarren buru den Joxe Mari Arregik "minduta eta triste" daudela azaldu du: "Hutsune handia izango da. Bizitzarako gozoa zen, asko zekien, asko irakurritakoa zen, ezaguna, oso herrikoia... Berak ematen zituen gure albisteak telebistan eta irratian. Eta organista ere bazen: igandero-igandero hutsik egin gabe aritu da; organista ona zen, gainera".\nArregik azaldu du COVID-19 gaitzak arindu duela Zabalaren heriotza, baina aurretik zituen osasun arazoak izan direla heriotzaren benetako arrazoia: "Hondatuta zituen birikak eta giltzurrunak eta gaitz honek airean eraman du". Halere, gehitu du "bat-bateko kontua" izan dela: "Medikuak goizean esan du proba batzuk egin behar zizkiotela, eta emaitzak txarrak izanez gero ez zuela gaitza mendean hartuko. Bagenekien ez zegoela ondo, baina ez genuen espero dena hain azkar pasatzea".\nArantzazun 23tik 20 frantziskotarrek pasatu dute koronabirusa, baina Arregi probintzialaren esanetan, Zabala izan da larri egon den bakarra: "Gainerakook aparteko sintomarik gabe igaro dugu gaitza".\n"Maisua", kazetari eta naturazaleentzat\nAndoni Aizpuru kazetari eta telebistako aurkezleak ere "albiste gogorra" izan dela adierazi du: "Euskal Herriak euskaltzale porrokatua eta naturazalea galdu du. Naturari begiratzen erakutsi zidan. Izugarri miresten nuen".\nZabalarekin lan egiteko "aukera ugari" izan zituela gehitu du Aizpuruk, eta "maisua" izan dela berarentzat eta alor horretako beste hainbesterentzat. "Euskal Telebistan ia 30 urte egin behar ditut, eta hasieran bera zen gure erreferentea; eguraldiaz eta euskaraz aritzen zen ia bakarra", zehaztu du. Joxe Mari Arregik bezala, Zabalaren jakinduria ere goraipatu du aurkezleak: "Oso jakintsua zen, eta ez eguraldi gaietan bakarrik: asko zekien gauza askoren inguruan". Gainera "oso aldarte onekoa" zela eta "beti irribarrez eta laguntzeko prest" egoten zela oroitu du Aizpuruk. "Beti gogoratuko dut bere irribarre hori", gaineratu du.\nGoiena Komunikazio Taldeak ere bere samina adierazi eta omendu nahi izan du oroigarri batekin. Albistea jaso berri, hainbat izan dira sare sozialetan bere izena eta izana goratu nahi izan dituztenak. Hona zenbait adibide.\nTristura galanta sentitu dut utzi gaituzula jakin dudanean, Pello. Askotariko alorretan jakintsu, batetik bestera ibilia.\nBeti izango zaitugu gogoan. Oroitzen naiz zeure irudiaz: Arantzazu aldean ibilian, liburua eskuetan.\nBesarkada bat frantziskotarrei, lagun eta senideei. pic.twitter.com/HaFpBvl11F\n— Izaro Elorza Arregi (@ElorzaIzaro) February 2, 2022\nGalera handia Euskal Herrirako, Gipuzkoarako, Debagoienerako, eta bereziki, Arantzazurako.@goiena telebistan eta goiena.eus-en egunero-egunero ere izan genuen eguraldiaz berbetan. Pertsona ona eta fina. #Goianbego. https://t.co/xkIiuICtbD\n— Iban Arantzabal (@iarantzabal) February 2, 2022\nPello, zure ze oroitzapen eder gordeko doten. Ze maitasun ta ze gozotasun eukizun niretzat beti. Uda honetan Arantzazun Obabakoak berrirakurten zu, lanien gu. Eguzkia ezkutatzen ta zu esaten ikusten nozunien harro zauzela nitaz. Eta besarkada erraldoia agurtzeko. Milesker❤\nIrrifartsu eutsiko diogu albiste mingotsari. Ez adiorik Pello Zabala...eta tenporak esplikatuko dizkiegu ondorengoei pic.twitter.com/HCGRD8Pfia\n— Arritxu Iribar (@IribarArritxu) February 2, 2022\nIsil-isilik joan zara, Pello. Arantzazutik zaindu gaituzu, maitasuna eman diguzu eta eguraldia satelite bidez ikus daitekeen zerbait baino gehiago dela erakutsi diguzu. Min ematen du joan egin zarela sinetsi beharrak. Arantzazura noanero aurkituko dut zurekin egoteko modua.\n— Onintza Enbeita Maguregi (@onintzaenbeita) February 2, 2022\nHiru hilabeteren ostean, Arantzazura itzuli da Pello Zabala\nAitziber Aranburuzabala 2018 urt 03 Oñati\nBadira hilabete batzuk hedabideetatik kanpo dagoela Pello Zabala. Abuztuan osasun arazo bat diagnostikatu zioten eta harrezkero Bermeoko komentuan ...\nPello Zabala: "Hamar urterekin Arantzazura etorri nintzenetik izan dut euskara ikasteko afizioa"\nTxomin Madina Milikua 2018 mai 25 Oñati\nFraide frantziskotarra, euskal idazlea, irratiko aurkezlea, musikazalea, meteorologoa… Horiek guztiak izan da, eta da, Pello Zabala eta orai...\nGaldegazte 2019: Pello Zabala\nJokin Bereziartua Lizarazu 2019 api 26 Arrasate\nArrasate Instituko Gorka Etxabe, Eider Lasaga eta Aitor Ugarte ikasleek Pello Zabala elkarrizketatu dute; askotariko galderak egiteaz gain, sorpres...


"Jana ez da txantxa" IV. Bazkari Solidarioa hartuko du Eibarrek datorren larunbatean, urriak 21 — Eibarko Udala\n"Jana ez da txantxa" IV. Bazkari Solidarioa hartuko du Eibarrek datorren larunbatean, urriak 21\nPeruko Piurako hainbat nekazari-komunitateri laguntzeko asmoz antolatu da bazkaria.\nUrriaren 21ean laugarrenez egingo da "Jana ez da txantxa" bazkari solidarioa Eibarren, Untzaga plazan ipiniko duten karpan, Peruko Piurako hainbat nekazari-komunitateri laguntzeko asmoz. Ekimen horren antolatzaileak Egoaizia eta Aldatzen elkarteak dira. Ekimenari bere babesa emateko Arzak jatetxeko Xabier Gutierrez idazle eta sukaldaria izan da gonbidatua aurten. Antolatzaileen hitzetan, "ekimen horren bidez, Eibarko herritarrak sentsibilizatzea nahi da, baita Peruko Piurako nekazarien egitasmoei babesa ematea ere".\nDatorren larunbatean Eibarren egingo den IV. Bazkari Solidarioa aurkezteko ekitaldia izan da gaur, urriak 16, udaletxean. Bertan izan dira, besteak beste, Eibarko alkate den Miguel de los Toyos; Gizarte Zerbitzuetako zinegotzia, Idoya Sarasqueta; Eibarko elkarte gastronomikoetako ordezkari Jorge Arregi; Aldatzen bolondres taldea; 'Aza eta porrua' elkarteko parte-hartzaileak eta Egoaiziako ordezkari den Alaia Berriozabal.\nDatorren larunbatean, 14:00etan hasiko den bazkaria prestatzeko bidezko merkataritzako osagaiak erabiliko dituzte (arroz platerra, ardoa, ogia eta postrea). Aurrekoetan bezala, arroza prestatuko dute, Peruko norbaitek lagunduta.\nAldez aurretik, 11:00etan, bidezko merkataritzako produktuak ipiniko dira salgai eta 12:00etan umeendako sukaldaritza tailerra ere egongo da. Ekitaldiak elkarte gastronomikoen eta Eibarko Udalaren laguntza dauka, besteak beste.\nTxartelak Kultu, Koskor, Kontent, eta Guridi tabernetan eta Villalba supermerkatuan ipini dituzte salgai, 10 eurotan -7 eurotan ume, jubilatu eta langabetuentzat-. Aurten ere, "Plato Zero" delakoarekin, txartela erosi eta bazkarira joan barik ere laguntzeko aukera dauka jendeak.\n"Jana ez da txantxa" IV. Bazkari Solidarioa aurkezteko ekitaldia.\netiketak: Eibar, Egoaizia, Aldatzen, bazkaria, solidarioa, elkartasuna, Eibarko Udala


TXIRIBOGA - Txiriboga #10 Eguraldi hau kaka bat da\n— Info7 Irratia (@info7irratia) 6 de junio de 2018\nIkusi dezakezuen moduan jendeak kaso gutxi egin zigun 8. Txiribogan eguzkitako kremaren garrantzia azpimarratu genuenan. Bestelako erantzunak ere jaso genituen. Esaterako Teok, haur literaturan hain ezaguna den pertsonaiak, erantzun hau utzi zigun:\n@GureEskuDago ra? Garagardo latez betetako 200 litroko kuboa gainetik izotza botata eta parrilla eder bat genero nahikoarekin...\n— TEO Audientzia Nazionalean (@TeoANazionalean) 7 de junio de 2018\nAzkenaldian eguraldi txarra izaten ari gara. Zuek ere nazkatuta bazaudete azkenaldiko eguraldiarekin adi Bonbetak tartean ezagutu dugun berriari. Kanadako Kelowna herritik dator notizia. Ama seme batzuk kotxean zeudelarik kaka euri zaparrada bat jaso zuten. Zoritxarrez une horretan sabaieko leihoa irekita zuten. Kanadako "Global news" hedabideak eman du honen berri.\nHau eta gehiago hamargarren Txiribogan!


Adobek Flash Player programa erretiratu du - Innova\n25 urtarrila, 2022 | Teknologia & Internet\nAspalditik espero zen berria da, eta seguru jende asko ez dela harrituko, baina oraindik programaren batean Flash-a erabiltzen duenetako bat bazara, edo web orria Flash bidez diseinatua baldin baduzu, badakizu, hil honetatik aurrera Adobek Flash erretiratuko du ofizialki.\nFlash Player-en desagerpenak ez die eraginik izango Interneteko erabiltzaile gehienei, aspaldi utzi baitzioten nabigatzaileek Flash erabiltzeari. Adibidez, Firefox erabiliz Flash-en diseinatutako web orriren bat irekitzen saiatzen bazara, Flash-ek ez dizu ezer erakutsiko; Microsoft Edge-k ohar bat erakutsiko dizu osagarri hori ez duela onartzen esanez, eta Chromek aldiz Flash Player ez dagoela erabilgarri jakinaraziko dizu.\nBere garaian, 1996an, bideoa erreproduzitzeko aplikaziorik ezagunenetako bat izan zen, batez ere jolasteko eta, oro har, animazioak egiteko, baina aplikazioak segurtasun-zulo ugari zituen, eta, askotan, erabiltzaileen ordenagailuetan malwarea (birusa) sartzeko ate gisa ere erabiltzen zuten batzuk.\nBere aurkari handienetako bat Steve Jobs izan zen, Appleren sortzailea. Hark, eragiten zituen segurtasun-akats guztiak eta formatu mugikorrekiko bateraezintasunak ikusita (memoria gehiegi erabiltzeaz gain), inoiz ez zion utzi Flash-ek bere enpresako produktuetan funtziona zezan. Horregatik kritikatua izan arren, azkenean denborak arrazoia eman zion. Html 5 eta css lengoaiak aurrera egin ahala (web orriak garatzeko programak) eta Flash-ek eskaintzen duen segurtasu faltarekin batera (inoiz ez zuten lortu erabat akatsak zuzentzea), jendea Flasha alde batera uzten hasi zen eta azkenean orain urte batzuk Adobek berak iragarri zuen programa erabat utziko zuela.\n2017an Flash-erako soportea 2020an amaituko zela jakinarazi zuen, eta hilabete honetan, 2021eko urtarrilean, Flash-aren exekuzio guztiak blokeatu ditu.\nNorbaitek Adobek Flash Player-i buruz ateratako behin betiko agur ofiziala irakurri nahi badu, hemen du: Adobe Flash Player EOL General Information.\nBeraz, badakizu, Flash instalatuta baduzu, desinstalatzea gomendatzen dizugu, eta baliteke ordenagailuan Adobe-tik abisuren bat atera izana Flash Player desinstalatzeko. Eta zure web orriak zatiren bat Flash-ean diseinatuta badu, zeren zain zaude kentzeko?\nGuzti honi buruzko galderarik izan ezkero, jarri lasai gurekin harremanetan, gure teknikariak zure galdera guztiak argitzen saiatuko dira.


Eap - Metadatuak\nDokumentuak kudeatzeko metadatuak identifikatzeko balio, berriz, dokumentuak kautotu eta testuinguruan jartzea. metadatuen eskema sarrera eta kudeaketa zehazten metadatuak zehar dokumentu elektronikoak de su ciclo de vida ". Sail honetan metadatuen eskema honi buruzko errekurtsoak kudeatzeko Agiri elektronikoa.\nDokumentuak kudeatzeko metadatuak\nDefinizio generikoa da ‘ metadatua ’ agertzen denaren arabera, elkarreragingarritasun eskema nazionala, “ definitzen duen datua da eta beste datu batzuk ". badira deskribatzen aplikazioaren arabera, zenbait metadatu-mota.\nDu 1671/2009 errege dekretuaren 42. artikulua konpetentziak garatzearekin buruzko xedapen orokorrak, azaroaren 6koa, dokumentu elektronikoen definitzen, ‘ metadatua “ modu elektronikoan dagoen edozein ’ informazio-mota, agiri elektronikoak lotutako izaera instrumental eta independentea da haren edukia, berehala jakin eta automatizatzeko modukoa ezaugarri jakin batzuen direla, sarbidea, zaindu eta elkarreragingarritasuna agiriaren beraren ”.\n4/2010 Errege dekretua ere definitzen du ‘ dokumentuak kudeatzeko metadatua ’, “ informazio egituratua edo erdi-egituratua ematen dion dokumentuak sortu, kudeatu eta denboran zehar bere metadatuak. dokumentuak kudeatzeko, dokumentuak kautotu eta testuinguruan jartzea identifikatzeko balio, eta era berean a pertsonak, prozesuak eta erabiltzen, zaintzen eta kudeatzen, sortzen dituzten sistemen ”.\nEra berean, ‘ metadatuen eskema ’ zehazten dituen tresna gisa definitzen “ eduki-metadatuen sarrera eta kudeaketa, testuingurua eta dokumentuen egitura elektronikoen bizitza-ziklo osoan ”.\nDu dokumentua eta espediente elektronikoa nahitaezko gutxieneko metadatuak eta osagarriak izan ditzakete. metadatuen daramate Norma Técnica de Interoperabilidad de Política de gestión de documentos electrónicos azken batean, VII atalean metadatuak esleitzea.\nDu Metadatuen eskema dokumentu elektronikoaren kudeatzeko (e-EMGDE) aipatutako, arauaren arabera, teknikoa dokumentu elektronikoak kudeatzeko politika VII.4 atalean, erreferentzia gisa erabili ahal izango da, laguntza-tresna eta egokitzeko baldintzen arloan erakunde bakoitzaren elkarreragingarritasun-agirien kudeaketa.\nE-EMGDE eskema honako hau ezartzen du:\nDu Aplikazio-adibide metadatuen eskema dokumentu elektronikoaren kudeatzeko (e-EMGDE) adibide bat erakusten da nola aplikatuko da metadatuen eskema dokumentu elektronikoaren kudeatzeko dokumentu baterako elektronikoko trukatutako izango da, eta, beraz, jaso behar diren nahitaezko gutxieneko metadatuak ikuspegi funtzionala.\n1/2016 Gomendio NEDA-ereduen gaineko deskribapena eta aurkezteko ereduak\nAtributuen NEDA-MC baliokidetasunak


Udaberri Txapelketako pala neurketa : Noaua Kultur Elkartea\nHemen zaude: Hasiera » Udaberri Txapelketako pala neurketa\nUdaberri Txapelketako pala neurketa\nBy\tnoaua\ton\t2017-02-16\twith\t0 iruzkin\n2017-02-17 @ 21:45\nNeurketa: Udaberri Txapelketa, gomazko palako 2.mailakoen final laurdena.\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Abenduan sortu zen Usurbilgo HERRITZARTU plataforma, erabakitzeko eskubidearen aldeko olatura batu eta maiatzare 7an Usurbilen Herri Galdeketa antolatzeko helburuarekin. Orain arte ekimen honen aldeko babesa biltzen aritu gara, 600 herritar baino gehiagoren sinadura eta herriko 29 eragile ezberdinen(alderdi politikoak, eragile kulturalak, komertzio elkartea, kirol taldeak, elkarte gastronomikoak, auzoetako […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Maiatzak 7ko Herri Galdeketaren alde 550 sinaduratik gora bildu ditugu dagoeneko eta herriko hainbat eragileren babesa ere ari da jasotzen herri galdeketa: Gazte Asanblada, AEK, Errausketaren Aurkako Mugimendua, Kantu Taldea, Aginagako Guraso Elkartea, Baxurde Txiki Taldea, Ernai, Atxegaldeko Jai Batzordea, Sanestebango Jai Batzordea, Aitzaga Kultur Elkartea, Peña Pagola, […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Maiatzak 7ko Herri Galdeketaren alde 500 sinadura bildu ditugu iada, baina atxikimendu kanpainak aurrera darrai. Herri Galdeketari atxikimendua emateko, bidali selfie bat 634 44 55 12 zenbakira edota hurbildu zaitez frontoi inguruan jarri ohi dugun sinadura mahaira, urtarrilak 29an (eguerdian) nahiz otsailak 4an (arratsaldean). Banakako herritarren sinadurak biltzeaz gain, herriko […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Erabakitzeko Eskubidearen aldeko olatu indartsu bat sortzen ari da Euskal Herrian eta dagoeneko luzea da 2017an herri galdeketa antolatzeko asmoa azaldu duten herrien zerrenda; Sopela, Elorrio, Goizueta, Lekunberri, Oiartzun, Hernani, Lasarte-Oria, Zarautz, Orio… Azken urte hauetako ibilbidearen ondoren, olatu indartsu horretara batu eta Usurbilen ere Herri Galdeketa egiteko garaia […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Irabazi nahi baduzu, jolastu beharra daukazu eta jolastean, galtzeko arriskua daukazu. Arriskurik gabe ez dago paradisurik. Pertsona baten pentsamoldea irabazlea edo konformista dela jakiteko, ikusi besterik ez dago zer galtzeko prest dagoen. Beti ezin da salto egin sarearekin. Hausnarketa: Nire ametsak, helburuak lortzeko, zer galtzeko prest nago?\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Uztailaren 15etik Urriaren 16ra bitarte, Irungo Menchu Gal galerian ikusgai dago ZUMETA BERRIKUSTEN erakusketa, bere ibilbide artistikoari errepaso bat emateko aukera ezin hobea. Aitzakia ona,Sutegi Liburutegian ere bere lanari buruz bildu dugun dokumentu multzoa erakusgai jartzeko (bide batez,bihotzez eskerrak,Usoa,emari ederrarengatik): J.L. ZUMETA SUTEGI UDAL LIBURUTEGIAN\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 URRIAK 19an (asteazkena), arratsaldeko 7etan, Liburutegian bertan, VIII. Euskarazko literatura topaketa: KATIXA AGIRREren Atertu arte itxaron komentatuko dugu eta YOLANDA ARRIETA MALAXETXEBARRIA izango dugu elkarrizketa honetan gidari. Liburuak jada eskuragarri daude Liburutegian solasaldian parte hartzeko interesa duen ororentzat. Anima zaitez!\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 ” Zoriontsuago izan nahi baduzu, ez zaitez inorekin alderatu “\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 ” Emozioak ez dira ukatu behar, ezagutu eta kudeatu baizik”\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Jada eskuragarri dago Buruntzaldeko Liburutegietan 2016. urteko FRESKAGARRIAK gida, liburu eta ikusentzunezko gomendioez betea. Eta nola ez, bertan aholkatzen diren dokumentu guztiak aurki daitezke Andoain, Astigarraga, Lasarte-Oria, Hernani, Urnieta eta Usurbilgo Liburutegietan. Ikus jarraian, edo hobeto, aipatu Liburutegietan!!!\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Euskararen erabilera suspertzeko azaroaren 23tik abenduaren 3ra iragarri den Euskal Herri mailako ekimenarekin bat egina du Usurbilek; Euskaraldiarekin alegia. Prestaketa lanak abian ditu, zeregin honetarako herri eragile ezberdinetako ordezkariek eta herritarrek osatua duten batzordeak. Ekimena udalerri honetan diseinatzen segitzeko batzar irekia deitua asteazken honetarako (maiatzak 23) 18:00etan Potxoenean. Honatx […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Nakbaren 70. urtemugaren harira, Gazan martxoaren 30az geroztik gauzatzen ari diren Itzulera Handiaren Martxan dagoeneko 110 palestinar erahil ditu Israelek. Erahilketok salatu eta palestinarrei elkartasuna adierazteko elkarretaratzea egin zuten atzo Mikel Laboa plazan, Sortu Usurbilek deituta. “Free Palestine! Elkartasuna eta borroka!” aldarripean egin zuten mobilizazioa. Palestinaren askatasuna exijitu […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Borroka sozialen aste betean da Donostia, larunbataz geroztik. Hainbat ekimen antolatzen ari dira egunotarako. Gipuzkoa plaza Askatasuna hiribidearekin lotzen duen Idiakez kalea, 6an urte luzez hutsik egondako eraikin publikoa dute erreferentzia gune nagusia. Nahiz “Bizitza Da Handiena” aldarria kalera eramango duten, ekimenarekin bat egin duten 60tik gora herri mugimendu […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Aginagako Arrate, Santueneko Gure Elkartea eta Usurbilgo Gure Pakea jubilatu elkarteek pentsioen inguruko herri asanblada deitu dute ostegunerako, maiatzaren 24an 18:30etan Sutegin. Donostiako Jubilatuen Asanbladako kide Marian Esnaolak parte hartuko du hitzorduan. “Hator!”, luzatu diete deitzaileek gonbita herritarrei. Manifestazioa hilaren 26an Azken hilabeteotan astelehenero mobilizatzen dira hainbat herri […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 “Hauteskunde-erronkara elkarrekin lotzeko deia” egiten die herritarrei Usurbilgo EHBilduk, 2019ko maiatzean ospatuko diren udal eta foru hauteskundeetarako urtebete falta den honetan. Koaliziotik berri eman dutenez, hitzordu honi begirako plangintza osatzen dabiltza; “urtebete honetarako lan eta zereginak ordenatzen, egutegian kokatzen..”. Ekaina amaieran herrialdeko eta hiriburuetako zerrendaburuak hautatzeko barne-prozedura ere […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Martxoan zehar gaurko nahiz atzoko ikastolako kideek grabaturiko 50. urtemugako diskoa aurkeztu dute gaur arratsaldean frontoian, Idoia Torregaraik aurkeztu eta Jaione Eskudero Udarregiko musika irakasleak zuzendu duen ekitaldian. Ikasle eta hezitzaileek parte hartu dute kantaldian, baita herriko hainbat musikariek ere. Tartean, urtemuga berezi honi begira Luken Arkarazok sorturiko […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Gipuzkoako diputatu nagusia Markel Olano eta Ainhoa Aizpuru, Ekonomia Sustapena, Landa Ingurunea eta Lurralde Orekako diputatua Lazkaon izan dira aste honetan, Felix Urkola alkatearen eskutik udalerrian dituzten proiektuak bertatik bertara ezagutzeko aukera izan zuten. Diputatu nagusiak iragarri du ezinbestekoa dela herrietara bertaratzea “udal ordezkariekin eta agente ekonomiko eta […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Lerrook idazterakoan, 11 egun baino ez dira geratzen usurbildarren jai egun kuttunenerako. Sagardo Egunaren Lagunak taldeak argitara emana du, maiatzaren 20an ospatuko den usurbildarren festa egun nagusiko kartela eta egitaraua. Ohi bezala, 11:30etan ospatuko den irekiera ekitaldiarekin emango zaio hasiera egunari. Baserriko, “Euskal Sagardoa” jatorrizko izendapena duten edota […]\nEgutegia Noiz: 2017-02-17 @ 21:45 2017-02-17T21:45:00+01:00 2017-02-17T22:00:00+01:00 Lau bat urteko etenaren ostean, Andatza M.K.T.-k tradizio luzeko ospakizun egun hau antolatzeko eginiko ahaleginari gogotsu erantzun diote usurbildarrek. Maiatzeko lehen igande honetako ospakizuna berreskuratzeko gogoa bazela argi uzten dute ondoko irudiok. Jendetza batu baita, Andatza gaineko babeslekuan. Hamaiketako gozoa prestatu dute mendizaleen taldeko kideek. Eskubete lan izan […]


Internet eta hizkuntza aniztasunaren sustapena, hainbat herritako kasuak aztergai Bilbon mintegi batean - Sustatu.com\nNoiz: Maiatzak 17, arratsaldez, 15.30etatik 20.00ak arte.\nNon: EHUren Esperientzia Gelak, 4. gela, Banco de España kalea, 2, Bilbo.\nOngietorria eta jardunaldiaren aurkezpena. Itziar Idiazabal, UPV/EHUren Munduko Hizkuntza Ondarearen UNESCO Katedrako Zuzendaria.\nIKT-en erabilpena arriskuan dauden hizkuntzen indarberritzeko: aragoieraren kasua. Juan Pablo Martínez Cortés, Zaragozako Unibertsitatea\nCymraeg-ez konektatu: diglosia digitala eta galesezko online hizkuntza-paisaia. Elin Haf Gruffydd Jones, Aberystwyth Unibertsitatea (Gales)\nHizkuntza gutxituen agerrera interneten: konbergentziak eta dibergentziak ohitura berri honen eraikuntzan. Mexikoko komunitate indigenen kasua. (Bideokonferentzia). Carmen Gómez Mont, Mexikoko Unibertsitate Nazional Autonomoa\nHizkuntza txikiak handitzen: bideokonferentziaren erabilpena ikasle gehiago erakartzeko. Frisieraren kasua. Reitze Jonkman, NHL eta Stenden Unibertsitateak (Frisia, Herbehereak)\nHizkuntza asturiera eta IKTB-ak: azterketa eta etorkizuna. Héctor García Gil, Academia de la Llingua Asturiana (Asturias)\nHizkuntza gutxitu baten arrakastaren historia: Nola maorierak aprobetxatu dituen teknologia globalak, hizkuntzaren indarberritzeko eta maori hiztunen eguneroko elkarreraginerako. (Bideokonferentzia). Karaitiana Taiuru, Web eta on line hedabideen aholkulari independentea (Zeelanda Berria)\nEta, amaitzeko, mahai ingurua, 19.15etan, Internet eta hizkuntza gutxituak. Parte hartzaileak:\nLuistxo Fernandez (CodeSyntax, Sustatu.com)\nModeratzailea: Manel Pérez-Caurel, UPV/EHUren Munduko Hizkuntza Ondarearen UNESCO Katedra\nSarrera librea izango da. Ingelesa-gaztelania interpretazioa egongo da. Zalantzarik izanez gero, hona hemen kontaktua: unesco-hizkuntzak.katedra@ehu.es\n#1. Re: Internet eta hizkuntza aniztasunaren sustapena\nSustatu ¦ 2012-05-02 ¦ 14:59\nParte-hartzaileen profila azalduz, orri bat plazaratu dute antolatzaileek. Bestalde, mintegiak Facebook-eko orri bat du, bertaratuko zarela adierazi edo ezagunik gonbidatu nahi bazenu.


GODMORGON/TOLKEN / TÖRNVIKEN Altzari gaineko konketa 45 - distira handia zuria, antrazita Dalskär txorrota - IKEA\nGODMORGON/TOLKEN / TÖRNVIKEN Altzari gaineko konketa 45\nGODMORGON/TOLKEN / TÖRNVIKEN Altzari gaineko konketa 45, distira handia zuria, antrazita Dalskär txorrota, 82x49x74 cm\nDistira handiko akaberak garbitasun-sentipena ematen dio bainugelari egunak burua argi eta indarrez beteta has ditzazun. Tiradera distiratsuen barruan toki pila bat dago oinarrizko produktu guztiak gordetzeko. Irakurri gehiago\nKolorea: Distira handia zuria\nDistira handia zuria Hautatuta.\nGillburen gris iluna\nHaritz-efektua tindu zuria\nLizar-efektua tindu marroia\nItxura soil eta lerro puruei esker, oso ongi geratzen da altzari mota guztiekin.\nDistira handiko akaberak argia islatzen duenez, bainugelak itxura distiratsua eta alaia izango du.\nZorua garbitzea erraz-erraza da, hormari lotuta dagoelako eta bidea oztopatzen duen hankarik ez duelako.\nBeheko tiradera sakonak gauza handiagoak sartzeko tokia du; adibidez, eskuoihalak edo ile-lehorgailua. Goiko tiradera ezin hobea objektu txikiak sartzeko; adibidez, eskuilak, kremak eta osagarriak.\nTxorrota eta iragazkia dakartza.\nZure bainugelako hormen erresistentzia zein den ez badakizu, hankak erabiltzea gomendatzen dizugu.\nErabili produktuarekin batera datorren neurri-txantiloia konketa altzari gainekora finkatzeko.\nAltzari gaineko konketa 45\n2 tiraderadun konketa-armairua/altzari-gainekoa\nPisua: 6.24 kg\nPisua: 27.40 kg\nPisua: 1.51 kg\nZabalera: 48 cm\nPisua: 13.50 kg